hotchpotch/miracl-hf-unified huggingface dataset:
অমরাবতী এক্সপ্রেস
অমরাবতী এক্সপ্রেস হলো ২০১২ সালরে ডিসেম্বরে ভারতীয় রেলওয়ে কর্তৃক প্রদত্ত দুইটি রেল সেবার নাম, যা বিজয়ওয়াড়া এবং হুবলির মধ্যে যাওয়া আসা করে এবং যার নাম দুইটি নিম্নরূপ:
. ১৭২২৫ বিজয়ওয়াড়া – হুবলি অমরাবতী এক্সপ্রেস।
. ১৭২২৬ হুবলি – ভিজয়াদা আমরাভাতি এক্সপ্রেস।
রেল সেবাটি প্রতি সপ্তাহে বেজয়াদা (ভিজয়াদা) ডিভিশন, দক্ষিণ কেন্দ্রীয় রেলওয়ে কর্তৃক দুইটি পথে তিন বার করে পরিচালিত হয়। ট্রেনটি দক্ষিণ ভারত হতে অন্ধ্র প্রদেশ থেকে গোয়ার পথে যাত্রা করে।
. ১৮০৪৭ হাওড়া – ভাস্কো দা গামা অমরাবতী এক্সপ্রেস।
. ১৮০৪৮ ভাস্কো দা গামা – হাওড়া অমরাবতী এক্সপ্রেস।
এই সেবাটি প্রতি সপ্তাহে একটি পথে ৪ বার করে গমন করে এবং এই রেল সেবাটি দক্ষিণ পূর্ব রেলওয়ে, খড়গপুর বিভাগ কর্তৃক পরিচালিত হয়। ট্রেনটি পশ্চিম বঙ্গ হতে উড়িষ্যা এবং অন্ধ্র প্রদেশ হয়ে পূর্ব ভারতের কর্ণাটক এবং দক্ষিণ-পশ্চিম ভারতের গোয়াতে গমন করে।
অমরাবতী এক্সপ্রেস অন্ধ্র প্রদেশ এর অধিবাসীদের নিকট অত্যন্ত জনপ্রিয় বিশেষ করে যারা গুন্তুর, নাড়াসারাোপেট, মার্কাপুর, কুমবুম, গিড্ডালুরু, নানডেয়াল, মাহানন্দি, গুন্তাকাল এবং বেলরী এলাকার নগর অথবা শহর গুলোতে বসবাস করে।
অমরাবতী এক্সপ্রেস ঐতিহাসিক মাছিলিপট্টম-মৌনমুগাও রেলওয়ে পথে গমন করে। ১৯৫০ সালে প্রথম মিটার গেজ ট্রেন হিসাবে গুন্টুরান্দ এবং হুবলির মধ্যে এই সেবাটির সূচনা হয়। গুন্তুর-হুবলি সাধারণ যাত্রি সেবা ট্রেনটি ১৯৮৭ এবং ১৯৯০ সালের দিকে উন্নত হয়ে এক্সপ্রেস সেবায় পরিনত হয় এবং তখন আমারাভাটি এক্সপ্রেস হিসাবে নামকরণ করা হয়। রেল সেবাটি পথ ১৯৯৪ সালে ভিজয়াদা পর্যন্ত বৃদ্ধিপ্রাপ্ত হয়। ৯০ এর দশকের মাঝামাঝি সময়ে যখন ব্রডগেজ লাইন উন্নয়নের কাজ চলমান ছিল তখন ট্রেন সেবাটি ভিন্ন ভিন্ন খন্ডে বিভক্ত হয়ে যায় এবং ১৯৯৭ সাল অব্দি যা পূর্নোদ্যমে চালু হতে পারেনি।
২০০০ সালে প্রথমে রেল সেবাটি লন্দা জংসন, ক্যাসেল রক পর্যন্ত বৃস্তিতি লাভ করে এবং পরবর্তিতে ভাস্কো দা গামা পর্যন্ত বৃস্তিতি লাভ করতে থাকে যখন রেল লাইন উন্নয়নের কাজ অবহ্যত ছিল। ট্রেন সেবাটি অবশেষে দৈনন্দিন সেবা হিসাবে ভাস্কো দাগামা থেকে ভিজয়াদা পর্যন্ত যাত্রা শুরু করে ২০০০ সালের মাঝামাঝি অব্দি। যদিও যাত্রীদের এটির সেবা সম্পর্কে খুব খারাপ প্রতিক্রিয়া প্রদর্শনের কারনে দৈনিক হতে সপ্তাহে দুই দিন করে এটি চলতে থাকে এবং বাকি ৫ দিন হুবলিতে এসেই যাত্রা সমাপ্ত করা হয়।
২০০৩ সালের প্রথম হতে সেবাটির যাত্রিসংখ্যা সপ্তাহে তিন বার করা হয় এবং বিজয়ওয়াড়া-হুবলি সেবা সপ্তাহে বাকি চারদিন করে চলতে থাকে। ২০০৭ সালের জুলাই হতে রেল সেবাটি ভাস্কোদাগামা হতে বৃদ্ধি পেয়ে হাওড়া পর্যন্ত বাড়ানো হয়।
২০১০ সালে ৭২২৭/৭২২৮ বিজয়ওয়াড়া-হুবলি সেবাটি পুনসংখ্যায়ন করা হয় ১৭২২৭/১৭২২৮ নম্বরে এবং ৮০৪৭/৮০৪৮ হাওড়া-ভাস্কোদাগামা সেবাটি নতুন নম্বর ১৮০৪৭/১৮০৪৮ এ পরিনত হয়। ২০১৩ সালের ১২ ফ্রেবুয়ারী রেল মন্ত্রী মালিকার্জুনা কার্জে আমারাভাটি এক্সপ্রেস ১৭২২৫/১৭২২৬ এর যাত্রা সংখ্যা বৃদ্ধি করে সপ্তাহে ৩ দিনের স্থলে দৈনিক করে দেন। সংশোধিত সময় সূচী অণুযায়ী নতুন ট্রেনের সময়সূচি খুব দ্রুতই কার্যকর হয়।
রেল সেবাটি ঐতিহিাসিক সাতাবাহানা ডাইনেস্টির রাজধানী নগর অমরাবতী যার বর্তমান নাম দক্ষিণ ভারতের সাচী অনুসারে নামকরণ করা হয়।
১৭২২৫/১৭২২৬ অমরাবতী এক্সপ্রেস ব্যবহার করে ডব্লুউডিএম৩এ ডিসেল ইঞ্জিন যা এসসিআর (গুনতাক বিভাগ) গুতি ছাউনি হতে ভিজয়াদা এবং হুগলির মধ্যে ভ্রমণ করে। ১৮০৪৭/১৮০৪৮ আমরাভাতি এক্সপ্রেস ইলেকট্রিক এবং ডিসেল উভয় ইঞ্জিন ব্যবহার করে।
অভিজিৎ সাওয়ান্ত
অভিজিৎ সাওয়ান্ত () (জন্ম: ৭ অক্টোবর ১৯৮১) একজন ভারতীয় নেপথ্য গায়ক, টেলিভিশন অভিনেতা ও উপস্থাপক এবং ইন্ডিয়ান আইডল (মৌসুম ১) বিজয়ী।
অভিজিৎ সাওয়ান্ত প্রথম মৌসুমে জিতেছে "ইন্ডিয়ান আইডল" ২০০৫ সালে তার প্রথম একক অ্যালবাম, পপ আইডল বিন্যাসে একটি অভিযোজন, "আপকা অভিজিৎ সাওয়ান্ত", ৭ মুক্তি পায় এপ্রিল ২০০৫ যে বছর তিনি গান "মারজাওয়ান মিটজাওয়া" করণ, সিনেমা "আশিক বানায়া আপনে" এ প্লেব্যাক গাওয়া করেনি । সাওয়ান্ত জাকার্তা অনুষ্ঠিত হয়, যা "এশিয়ান আইডল", প্রথম সংস্করণ অংশ নেন, ইন্দোনেশিয়া ১৫ - ডিসেম্বর ২০০৭ ১৬ তিনি ব্রায়ান অ্যাডামস এবং দ্বারা আমি সবকিছু সঞ্চালিত তার নিজের গান "জুনুন" । হাদী মির্জা এর সিংগাপুর আইডল সাওয়ান্ত তৃতীয় সমাপ্তি সঙ্গে, প্রতিযোগিতায় জেতেন । তাঁর দ্বিতীয় অ্যালবাম, "জুনুন - অভিজিৎ সাওয়ান্ত" ১০ জুলাই ২০০৭ ভারতে চার্টেড টাইটেল গান "জুনুন" মুক্তি পায় । অভিজিৎ সাওয়ান্ত 'একটি চূড়ান্ত ছিল' জো জিতা ওয়াহি সুপার স্টার 'অন' স্টার প্লাস ২০০৮ শোতে বিজয়ী এবং রানার্স-আপ মধ্যে একটি প্রতিযোগিতার ছিল বিভিন্ন গান গাওয়া বাস্তবতা ভারতীয় টেলিভিশনে দেখায়. সাওয়ান্ত শো প্রথম রানার আপ হন ।
তিনি ২০০৯ সালে চলচ্চিত্র " লটারি " এ প্রথম অভিনয় করেন, তিনি ফিল্ম "তেজ মার খান" শেষে একটি ছোট চেহারা তৈরি । সাওয়ান্ত এছাড়াও স্প্রেমিন্ট জন্য বাণিজ্যিক অভিনয় করেছেন । তিনি রোমান্টিক ড্রামা সিরিজ " ক্যাসা তোমরা পেয়ার হ্যায় " নিজেকে হিসাবে একটি বিশেষ চেহারা তৈরি ।
(২০০৮-২০০৯) মধ্যে | ([মৌসুম ৪] [নাচ বালিয়ে # নাচ বালিয়ে 4]) সাওয়ান্ত ও তার স্ত্রী শিল্পা নৃত্য রিয়ালিটি শো নাচ বালিয়ে অংশগ্রহণ । তারা পাবলিক ভোট সম্মুখীন পরে প্রতিযোগিতা থেকে বিদায় নেয়, এবং এটা ফাইনাল করতে না পারে ।Original Albums
এলাহাবাদ স্তম্ভ
এলাহাবাদ স্তম্ভ মৌর্য্য সাম্রাজ্যের সময়কালে নির্মিত একটি অশোক স্তম্ভ। এই স্তম্ভ মৌর্য্য সম্রাট অশোকের লিপি ছাড়াও গুপ্ত সম্রাট সমুদ্রগুপ্তের প্রশস্তি উৎকীর্ণ রয়েছে। এই স্তম্ভে সপ্তদশ শতাব্দীর মুঘল সম্রাট জাহাঙ্গীরের লিপিও বর্তমান।
কোন এক সময় এই স্তম্ভটিকে তাঁর প্রকৃত অবস্থান থেকে সরিয়ে আকবরের এলাহাবাদ দুর্গে সরিয়ে নিয়ে যাওয়া হয়। এই দুর্গ বর্তমানে ভারতীয় সেনাবাহিনী দ্বারা অধিকৃত রয়েছে বলে জনগণের জন্য উন্মুক্ত নয় এবং এই স্তম্ভ দর্শন করতে বিশেষ অনুমতির প্রয়োজন হয়ে থাকে।
উচ্চ এলাহাবাদ স্তম্ভ পালিশকরা একটি একক বেলেপাথর দ্বারা নির্মিত। এই স্তম্ভের নীচের দিকের ব্যাস এবং ওপরের দিকের ব্যাস । অন্যান্য অশোক স্তম্ভে প্রাপ্ত ঘন্টাকৃতি পদ্মফুলের ভাস্কর্য্য যুক্ত স্তম্ভশীর্ষ এই স্তম্ভে অনুপস্থিত। আলেকজান্ডার কানিংহামের মতে, এই স্তম্ভের শীর্ষে একটি সিংহের মূর্তি ছিল।
অশোকের শিলালিপি থেকে জানা যায় যে, এই স্তম্ভ কৌশাম্বী নামক প্রাচীন নগরীতে স্থাপন করা হয়, যা বর্তমান অবস্থান থেকে প্রায় ত্রিশ কিলোমিটার দূরে অবস্থিত ছিল। কৌশাম্বীতে অবস্থিত অপর একটি স্তম্ভের ভাঙ্গা অংশের উপস্থিতি দেখে অনেকে মনে করেন যে, এলাহাবাদ স্তম্ভ ও এই ভাঙ্গা স্তম্ভটি অতীতে পাশাপাশি অবস্থান করত। ত্রয়োদশ শতক থেকে মুসলিম শাসনে শুরু হলে বহুবার এই স্তম্ভটিকে স্থানান্তর করা হয় ও অবশেষে ১৬০৫ খ্রিস্টাব্দে জাহাঙ্গীরের রাজত্বকালে এলাহাবাদ শহরে সরিয়ে আনা হয়। এই সময় স্তম্ভের শীর্ষে একটি গোলক স্থাপন করা হয়। অষ্টাদশ শতাব্দীর মধ্যভাগে জোসেফ টাইফেনথেলার এই স্তম্ভের নকশা অঙ্কন করেন। ১৮৩৮ খ্রিস্টাব্দে ক্যাপ্টেন এডওয়ার্ড স্মিথ স্তম্ভের শীর্ষে নিজের নকশানুযায়ী একটি সিংহের মূর্তি স্থাপন করার চেষ্টা করেন, কিন্তু 
আলেকজান্ডার কানিংহাম এই পদক্ষেপকে বাতিল করে দেন।
১৮৩৪ খ্রিস্টাব্দে এশিয়াটিক সোসাইটির জেমস প্রিন্সেপ যখন এলাহাবাদ দুর্গের মধ্যে এই স্তম্ভটি দেখতে পান, ততদিনে আবহাওয়ার প্রকোপে এই স্তম্ভের শিলালিপিগুলি যথেষ্ট ক্ষয়প্রাপ্ত হয়েছে। এই স্তম্ভে অশোক, সমুদ্রগুপ্ত ও জাহাঙ্গীর এই তিনজন সম্রাটের লিপি বর্তমান।
এলাহাবাদের স্তম্ভে অশোকের শিলালিপি ব্রাহ্মী লিপিতে লিখিত। অন্যান্য অশোক স্তম্ভের মত এই স্তম্ভেও ছয়টি শিলালিপি রয়েছে। কিন্তু জাহাঙ্গীরের মহিমা ও পূর্বপুরুষদের কথা উৎকীর্ণ করতে গিয়ে তৃতীয় ও চতুর্থ লিপিগুলি ধ্বংস করে দেওয়া হয়েছে। এছাড়া এই স্তম্ভে "কৌশাম্বীর লিপি" বর্তমান, যেখানে অশোক কৌশাম্বী নগরীর মহামাত্রদের ভেদভাব ভুলে একত্রে থাকার উপদেশ দেন। এই সাতটি লিপি ছাড়াও এই স্তম্ভে "সম্রাজ্ঞীর লিপি" উৎকীর্ণ রয়েছে, যেখানে অশোকের পত্নী ও তিবলের মাতা কারুবকীর দানকার্য্যের কথা উল্লেখ করা হয়েছে। জেমস প্রিন্সেপ এলাহাবাদ স্তম্ভ ও অন্যান্য অশোক স্তম্ভে উৎকীর্ণ অশোকের শিলালিপি থেকে ব্রাহ্মী লিপির রহস্য অনুধাবন করেন, যার ফলে মৌর্য্য সাম্রাজ্য সম্বন্ধে বহু অজানা তথ্য আবিষ্কৃত হয়।
ষোড়শ শতাব্দীতে জাহাঙ্গীর মুঘল সিংহাসন লাভ করার ঠিক পূর্বে এলাহাবাদ স্তম্ভে ফার্সি ভাষায় এই লিপি উৎকীর্ণ হয়, যেখানে তাঁর পূর্বপুরুষদের কাহিনী বর্ণিত আছে। জাহাঙ্গীরের প্রিয় লিপিকার মীর আব্দুল্লাহ মুশকিন কালাম এই লিপির লিখনশৈলী অঙ্কন করেন, কিন্তু দুঃখজনক ভাবে, তা অশোকের প্রাচীন শিলালিপির নষ্ট করেই উৎকীর্ণ হয়। ১৫৭৫ খ্রিস্টাব্দে আকবরের সভাসদ বীরবলের ত্রিবেণী সঙ্গমে তীর্থভ্রমণের ঘটনাও এই লিপিতে উৎকীর্ণ রয়েছে।
সাফ অনূর্ধ্ব-১৬ চ্যাম্পিয়নশিপ
সাফ অনূর্ধ্ব-১৬ চ্যাম্পিয়নশিপ একটি বার্ষিক আন্তর্জাতিক ফুটবল প্রতিযোগিতা যা দক্ষিণ এশীয় ফুটবল ফেডারেশন (সাফ) সদস্যদের অনূর্ধ্ব-১৬ জাতীয় দলসমূহের মধ্যে অনুষ্ঠিত হয়। টুর্নামেন্টের প্রথম সংস্করণ আগস্ট ২০১১ সালে নেপালে হয়।
প্রতিযোগিতাটি সাফ সভাপতি কাজী সালাউদ্দিন নেতৃত্বে চালু করা হয়েছিল যিনি ২০০৯ সালে নির্বাচিত হন।
অস্ট্রেলীয় ক্রিকেট হল অব ফেম
অস্ট্রেলীয় ক্রিকেট হল অব ফেম মেলবোর্ন ক্রিকেট গ্রাউন্ডে অবস্থিত জাতীয় ক্রীড়া যাদুঘরের আওতাধীন ক্রীড়া ও অলিম্পিক যাদুঘরের অস্ট্রেলীয় গ্যালারীর অংশবিশেষ। সর্বকালের সেরা অস্ট্রেলীয় ক্রিকেটারদেরকে স্মারকরূপে হল অব ফেমে তুলে ধরা হয়েছে। মেলবোর্ন ক্রিকেট ক্লাব কর্তৃক অস্ট্রেলিয়ার বিখ্যাত ক্রিকেটারদেরকে সম্মাননা জানানোর উদ্দেশ্যে অস্ট্রেলিয়ান ক্রিকেট হল অব ফেমের ধারণাটি তুলে ধরা হয়েছিল। ৬ ডিসেম্বর, ১৯৯৬ তারিখে অস্ট্রেলীয় প্রধানমন্ত্রী জন হাওয়ার্ড এটি উদ্বোধন করেন। ১০জন সদস্যকে অন্তর্ভুক্ত করে এটি উদ্বোধন হয়। জানুয়ারি, ২০১৪ সাল পর্যন্ত সর্বমোট ৩৯ সদস্য এতে অন্তর্ভুক্ত হয়েছেন। ২০১৪ সালে প্রথম মহিলা হিসেবে বেলিন্ডা ক্লার্ককে অন্তর্ভুক্ত করা হয়।
সাংবার্ষিকভিত্তিতে অ্যালান বর্ডার পদক প্রদানের নৈশকালীন অনুষ্ঠানে নতুন সদস্যদেরকে অন্তর্ভুক্ত করা হয়।
১০ নং ওয়ার্ড, কলকাতা পৌরসংস্থা
১০ নং ওয়ার্ড, কলকাতা পৌরসংস্থা হল কলকাতা পৌরসংস্থার দুই নং বরোর একটি প্রশাসনিক বিভাগ। এটি ভারতের পশ্চিমবঙ্গ রাজ্যের রাজধানী কলকাতা শহরের উত্তরাংশে শ্যামবাজার ও শোভাবাজারএলাকার কিয়দংশ নিয়ে গঠিত। ১০ নং ওয়ার্ড শ্যামপুকুর বিধানসভা কেন্দ্রের অন্তর্গত।
১০ নং ওয়ার্ডের উত্তর দিকে আছে শ্যামবাজার স্ট্রিট, ভূপেন্দ্র বসু অ্যাভিনিউ ও বাগবাজার স্ট্রিট; পূর্ব দিকে আছে বিধান সরণি; দক্ষিণ দিকে আছে রামকান্ত বসু স্ট্রিট ও শ্রীঅরবিন্দ সরণি এবং পশ্চিম দিকে আছে যতীন্দ্রমোহন অ্যাভিনিউ ও শচীন মিত্র লেন।
চাগাস রোগ
চাগাস রোগ , বা আমেরিকান ট্রাইপানোসোমিয়াসিস, একটি প্রোটোজোয়া "ট্রাইপানোসোমাক্রুজি" দ্বারা সংক্রামিত ক্রান্তীয় পরজীবীঘটিত রোগ। কিসিং বাগসনামক এক প্রকারের পোকার মাধ্যমে এটি বিস্তার লাভ করে। সংক্রমণের বিভিন্ন পর্যায়ে লক্ষণসমূহ পরিবর্তিত হয়। প্রারম্ভিক পর্যায়ে, লক্ষণগুলি সাধারণতঃ থাকে না অথবা সামান্য থাকে, যেমন জ্বর, ফোলালিম্ফ নোডস,মাথাব্যথা, অথবা কামড়ানোর জায়গায় সাধারণ ফোলা। ৮-১২ সপ্তাহের পর রোগী অসুখের ক্রনিক পর্যায়ে প্রবেশ করে এবং ৬০-৭০% ক্ষেত্রে আর কখনও কোন অতিরিক্ত লক্ষণের জন্ম হয় না। অন্য ৩০-৪০% লোকেদের ক্ষেত্রে প্রাথমিক সংক্রমণের ১০ থেকে ৩০ বছর পর অতিরিক্ত লক্ষণ দেখা দেয়। ২০ থেকে ৩০%-এর ক্ষেত্রে হার্টের ভেন্ট্রিকলসের বৃদ্ধি ঘটে যার কারণে হার্ট ফেলিওর হয়। ১০% লোকের ক্ষেত্রে বৃদ্ধিপ্রাপ্ত খাদ্যনালী অথবা বৃদ্ধিপ্রাপ্ত কোলন-ও দেখা যেতে পারে।
"T. cruzi" সাধারণতঃ মানুষ ও অন্য স্তন্যপায়ী প্রাণীর মধ্যে Triatominae সাবফ্যামিলির রক্তপায়ী “কিসিং বাগস”-এর মাধ্যমে ছড়িয়ে পড়ে। এই পতঙ্গগুলি অসংখ্য স্থানীয় নামে পরিচিত, যেমন: আর্জেন্টিনা, বলিভিয়া, চিলি ও প্যারাগুয়েতে “ভিনচুকা”, ব্রাজিলে “বার্বেইরোনাপিত, কলম্বিয়ায় “পিটো”, মধ্য আমেরিকায় “চিনচে”, এবং ভেনিজুয়েলায় “চিপো”। এই অসুখটি ব্লাড ট্রান্সফিউশন, অং প্রতিস্থাপন, পরজীবী সংক্রমিত খাদ্যগ্রহণ, এবং উল্লম্ব পরিবহণেরমাধ্যমেও ঘটে। মাইক্রোস্কোপ দ্বারা রক্তে পরজীবীর উপস্থিতি অনুসন্ধানের মাধ্যমে রোগের প্রাথমিক নিরূপণ হয়। রক্তে "T. cruzi" -র অ্যান্টিবডিজ অনুসন্ধানের মাধ্যমে ক্রনিক রোগের নিরূপণ হয়।
কিসিং বাগসদের বিচ্ছিন্ন করে তাদের কামড় থেকে নিষ্কৃতি পাবার মধ্যেই সর্বাপেক্ষা রোগ প্রতিরোধ নিহিত আছে। অন্যান্য প্রতিরোধ ব্যবস্থার মধ্যে আছে ট্রান্সফিউশ্নের জন্য ব্যবহৃত রক্তের পরীক্ষা। ২০১৩ সাল পর্যন্ত কোন ভ্যাকসিন তৈরি হয়নি। প্রাথমিক সংক্রমণ বেঞ্জনিডাজোলবা নিফার্টিমক্সনামক ওষুধের মাধ্যমে চিকিৎসাযোগ্য। যদি আগেই এগুলি প্রয়োগ করা হয় তাহলে প্রায় সবক্ষেত্রেই নিরাময় সম্ভব, তবে কেউ যদি বহুদিন ধরে চাগাস রোগে ভোগে তাহলে ওষুধের কার্যকারিতা কম হয়। ক্রনিক রোগের ক্ষেত্রে এগুলির ব্যবহার শেষ পর্যায়ের লক্ষণগুলির বিকশিত হওয়া আটকে দেয় অথবা ধীরগতি করে দেয়। বেঞ্জনিডাজোল এবং নিফার্টিমক্স-এর কারণে ৪০% রোগীর ক্ষেত্রে সাময়িক পার্শ্বপ্রতিক্রিয়া দেখা দেয়, যার মধ্যে আছে ত্বকের সমস্যা, ব্রেন টক্সিসিটি এবং খাদ্যতন্ত্রে জ্বলন।
হিসাবে দেখা গেছে যে ৭০ থেকে ৮০ লক্ষ লোকের চাগাস রোগ আছে যাদের বেশির ভাগ মেক্সিকো, মধ্য আমেরিকা এবং দক্ষিণ আমেরিকা-য় বসবাস করে। এর ফলে ২০০৬ সালে মাত্র এক বছরে প্রায় ১২৫০০ লোকের মৃত্যু হয়। এই রোগে আক্রান্ত বেশির ভাগ লোক গরিব এবং এই রোগাক্রান্ত বেশির ভাগ লোক বুঝতে পারেনা যে তাদের সংক্রমণ হয়েছে। যে সব এলাকায় চাগাস রোগ পাওয়া গেছে, বড় আকারের জনসংখ্যার সঞ্চালনের কারণে সে সব এলাকার বৃদ্ধি ঘটেছে এবং তাতে এখন অনেক ইউরোপিয় দেশ ও যুক্তরাষ্ট্রেরও অন্তর্ভুক্তি ঘটেছে। এটাও দেখা গেছে যে ২০১৪ সাল পর্যন্ত এই এলাকাগুলির বৃদ্ধি ঘটেছে। ১৯০৯ সালে কার্লোস চাগাস প্রথম এই রোগটির কথা জানান এবং তারপর তাঁর নামেই এ রোগের নামকরণ করা হয়। ১৫০টির বেশি অন্যান্য প্রাণী এতে আক্রান্ত হয়।
সূরা আল-মুজাদালাহ
সূরা আল-মুজাদালাহ‌ (আরবি ভাষায়: المجادلة) মুসলমানদের ধর্মীয় গ্রন্থ কুরআনের ৫৮ তম সূরা, এর আয়াত অর্থাৎ বাক্য সংখ্যা ২২ এবং রূকু তথা অনুচ্ছেদ সংখ্যা ৩। সূরা আল-মুজাদালাহ‌ মদীনায় অবতীর্ণ হয়েছে।
এই সূরাটির প্রথম আয়াতের تٌجَادِلُكَ বাক্যাংশের المجادلة এবং المجادلة অংশ থেকে এই সূরার নামটি গৃহীত হয়েছে; অর্থাৎ, যে সূরার মধ্যে المجادلة বা, المجادلة (‘মুজাদালাহ‌’) শব্দটি আছে এটি সেই সূরা।
সূরা আল-হাশর
সূরা আল-হাশর‌(আরবি ভাষায়: الحشْر) মুসলমানদের ধর্মীয় গ্রন্থ কুরআনের ৫৯ তম সূরা, এর আয়াত অর্থাৎ বাক্য সংখ্যা ২৪। সূরা আল-হাশর‌ মদীনায় অবতীর্ণ হয়েছে।
এই সূরাটির দ্বিতীয় আয়াতের أَخْرَجَ الَّذِينَ كَفَرُوا مِنْ أَهْلِ الْكِتَابِ مِنْ دِيَارِهِمْ لِأَوَّلِ الْحَشْرِ বাক্যাংশের الْحَشْرِ অংশ থেকে এই সূরার নামটি গৃহীত হয়েছে; অর্থাৎ, যে সূরার মধ্যে الْحَشْرِ (‘হাশর‌’) শব্দটি আছে এটি সেই সূরা।
সূরা আল-মুমতাহিনাহ
সূরা আল-মুমতাহিনাহ‌ (আরবি ভাষায়: الممتحنة) মুসলমানদের ধর্মীয় গ্রন্থ কুরআনের ৬০ তম সূরা, এর আয়াত অর্থাৎ বাক্য সংখ্যা ১৩ এবং রূকু তথা অনুচ্ছেদ সংখ্যা ২। সূরা আল-মুমতাহিনাহ‌ মদীনায় অবতীর্ণ হয়েছে।
এই সূরাটির ১০ম আয়াতে হিজরতকারী নারীদের পরীক্ষা করার জন্য আদেশ দেয়অ হয়েছে; যেখানে শব্দটি "মুমতাহানা" (যে স্ত্রীলোককে পরীক্ষা করা হয়েছে) এবং "মুমতাহিনা" (পরীক্ষা গ্রহণকারী) - এই দু’ভাবেই শব্দটি উচ্চারিত হয়।
সূরা আল-জুমুআ
সূরা আল-জুমুআ‌ (আরবি ভাষায়: الجمعة) মুসলমানদের ধর্মীয় গ্রন্থ কুরআনের ৬২ তম সূরা, এর আয়াত অর্থাৎ বাক্য সংখ্যা ১১ এবং রূকু তথা অনুচ্ছেদ সংখ্যা ২। সূরা আল-জুমুআ মদীনায় অবতীর্ণ হয়েছে।
এই সূরাটির নবম আয়াতের إِذَا نُودِيَ لِلصَّلَاةِ مِنْ يَوْمِ الْجُمُعَةِ বাক্যাংশের الْجُمُعَةِ অংশ থেকে এই সূরার নামটি গৃহীত হয়েছে; অর্থাৎ, যে সূরার মধ্যে الجمعة (‘জুমুআ‌’) শব্দটি আছে এটি সেই সূরা।
সূরা আল-মুনাফিকুন
সূরা আল-মুনাফিকুন‌ (আরবি ভাষায়: المنافقون) মুসলমানদের ধর্মীয় গ্রন্থ কুরআনের ৬৩ তম সূরা, এর আয়াত অর্থাৎ বাক্য সংখ্যা ১১ এবং রূকু তথা অনুচ্ছেদ সংখ্যা ২। সূরা আল-মুনাফিকুন মদীনায় অবতীর্ণ হয়েছে।
এই সূরাটির প্রথম আয়াতের إِذَا جَاءَكَ الْمُنَافِقُونَ বাক্যাংশের الْمُنَافِقُونَ অংশ থেকে এই সূরার নামটি গৃহীত হয়েছে; অর্থাৎ, যে সূরার মধ্যে المنافقون (‘মুনাফিকুন‌’) শব্দটি আছে এটি সেই সূরা।
সূরা আত-তাগাবুন
সূরা আত-তাগাবুন‌ (আরবি ভাষায়: التّغابن) মুসলমানদের ধর্মীয় গ্রন্থ কুরআনের ৬৪ তম সূরা, এর আয়াত অর্থাৎ বাক্য সংখ্যা ১৮ এবং রূকু তথা অনুচ্ছেদ সংখ্যা ২। সূরা আত-তাগাবুন মদীনায় অবতীর্ণ হয়েছে।
এই সূরাটির নবম আয়াতের ذَلِكَ يَوْمُ التَّغَابُنِ বাক্যাংশের التَّغَابُنِ অংশ থেকে এই সূরার নামটি গৃহীত হয়েছে; অর্থাৎ, যে সূরার মধ্যে التّغابن (‘তাগাবুন‌’) শব্দটি আছে এটি সেই সূরা।
বেলিন্ডা বেনসিচ
বেলিন্ডা বেনসিচ (; জন্ম: ১০ মার্চ, ১৯৯৭) ফ্ল্যাউইল এলাকায় জন্মগ্রহণকারী উদীয়মান প্রমিলা সুইস টেনিস তারকা। ডব্লিউটিএ ট্যুরে দুইবার একক ও দুইবার দ্বৈতে শিরোপা লাভ করেছেন তিনি। এছাড়াও আইটিএফ সার্কিটে দুইবার একক ও দুইবার দ্বৈতে শিরোপা জয় করেছেন। ১৭ আগস্ট, ২০১৫ তারিখে তিনি তার নিজস্ব সেরা বিশ্ব র‌্যাঙ্কিং ১২-তে পৌঁছেন। এছাড়াও, ১৭ আগস্ট, ২০১৫ তারিখে দ্বৈত র‌্যাঙ্কিংয়ে ৭০-এ পৌঁছেন।
১৯৬৮ সালে চেকোস্লোভাকিয়া থেকে অভিবাসিত হয়ে সুইজারল্যান্ডে আবাস গড়েন। বাবার সাহচর্যেই তিনি টেনিসে হাতেখড়ি লাভ করেন। তার বাবাই কোচের দায়িত্ব পালন করছেন। এছাড়াও সুইস টেনিস তারকা মার্টিনা হিঙ্গিসের মা মেলানি মলিটর মাঝে-মধ্যে প্রশিক্ষণ দিয়ে থাকেন। বেনসিচ স্লোভাক নাগরিকত্বের অধিকারী। তাঁর পিতা-মাতা স্লোভাক। পিতা ইভান ব্রাতিস্লাভা ও মা মোচিনক এলাকা থেকে এসেছেন।
মাত্র ৪ বছর বয়সে মেলানি মলিটরের টেনিস স্কুলে খেলতে শুরু করেন। এরপর ৭ বছর বয়স থেকে দৈনিকভিত্তিতে মলিটরের কাছ থেকে প্রশিক্ষণ গ্রহণ করছেন। এছাড়াও, ফ্লোরিডায় অবস্থিত নিক বলেত্তিয়েরি একাডেমি থেকে ছয় মাসের প্রশিক্ষণ নেন।
২০১২ সালে ফেড কাপে সুইজারল্যান্ড দলের মাধ্যমে অভিষেক ঘটে। ২০১৩ সালে ফ্রেঞ্চ ওপেন ও উইম্বলেডন বালিকাদের এককের শিরোপা জয়ে সক্ষমতা দেখান। ২০১২ ও ২০১৩ সালের ইউএস ওপেন ও ২০১২ সালের উইম্বলেডন - এ তিনবার বালিকাদের দ্বৈত প্রতিযোগিতায় চূড়ান্ত খেলায় অংশ নিয়েছেন।
২০১৪ সালের ইউএস ওপেনের কোয়ার্টার ফাইনালে পৌঁছানোই অদ্যাবধি তার সেরা ফলাফল হিসেবে বিবেচিত। বিশ্বের সাবেক ১নং খেলোয়াড় জেলেনা জাঙ্কোভিচসহ শীর্ষ দশের দুই খেলোয়াড়কে পরাজিত করে এ সফলতা পেয়েছিলেন তিনি। এরফলে তিনি শীর্ষ ৪০-এর বাঁধা প্রথমবারের মতো ডিঙ্গোতে সক্ষম হন। ২০১৫ সালে এইগন আন্তর্জাতিক প্রতিযোগিতায় প্রথমবারের মতো শিরোপা লাভ করেন। ফাইনালে আগ্নিয়েস্কা রাদভানিস্তাকে হারিয়ে শীর্ষ ২০-এর কোটায় পৌঁছেন। খেলোয়াড়ী জীবনের সেরা সাফল্য হিসেবে ২০১৫ সালের রজার্স কাপে শীর্ষ দশের চার খেলোয়াড় - ক্যারোলিন ওজনিয়াস্কি, আনা ইভানোভিচ, বিশ্বের ১নং খেলোয়াড় সেরেনা উইলিয়ামস ও সিমোনা হালেপকে হারান ও শিরোপা জয় করেন।
১৭ নভেম্বর, ২০১৪ তারিখে ডব্লিউটিএ’র বর্ষসেরা নবাগত হিসেবে মনোনীত হন বেনসিচ। বিচারকদের সম্ভাব্য ৫৮ ভোটের মধ্যে তিনি ৫৬ ভোট পান। এছাড়াও, ৪৬% সমর্থকদের ভোট পান তিনি। বছর শেষে তিনি বিশ্বের ৩৩নং র‌্যাঙ্কিংধারী খেলোয়াড় হন।
সূরা আত-তালাক
সূরা আত-তালাক‌ (আরবি ভাষায়: الطّلاق) মুসলমানদের ধর্মীয় গ্রন্থ কুরআনের ৬৫ তম সূরা, এর আয়াত অর্থাৎ বাক্য সংখ্যা ১২ এবং রূকু তথা অনুচ্ছেদ সংখ্যা ২। সূরা আত-তালাক মদীনায় অবতীর্ণ হয়েছে।
এই সূরাটির বিষয় বস্তু হচ্ছে 'তালাক' এবং তালাকের হুকুম-আহকাম প্রভৃতি নিয়ে এই সূরাটিতে বিশদ আলোচনা করা হয়েছে বিধায় এই সূরার নাম হিসাবে এটি গৃহীত হয়েছে; অর্থাৎ, যে সূরার মধ্যে الطّلاق (‘তালাক‌’) সম্পর্কিত বর্ণনা আছে এটি সেই সূরা।
সূরা আত-তাহরীম
সূরা আত-তাহরীম (আরবি ভাষায়: التّحريم) মুসলমানদের ধর্মীয় গ্রন্থ কুরআনের ৬৬ তম সূরা, এর আয়াত অর্থাৎ বাক্য সংখ্যা ১২ এবং রূকু তথা অনুচ্ছেদ সংখ্যা ২। সূরা আত-তাহরীম মদীনায় অবতীর্ণ হয়েছে।
এই সূরাটির প্রথম আয়াতের لِمَ تُحَرِّمُ বাক্যাংশ থেকে এই সূরার নামটি গৃহীত হয়েছে; অর্থাৎ, যে সূরার মধ্যে التّحريم (‘তাহরীম‌’) শব্দটি আছে এটি সেই সূরা।
সূরা আল-মুলক
সূরা আল-মুলক (আরবি ভাষায়: الملك) মুসলমানদের ধর্মীয় গ্রন্থ কুরআনের ৬৭ তম সূরা, এর আয়াত অর্থাৎ বাক্য সংখ্যা ৩০ এবং রূকু তথা অনুচ্ছেদ সংখ্যা ২। সূরা আল-মুলক মক্কায় অবতীর্ণ হয়েছে।
এই সূরাটির প্রথম আয়াতের تَبَارَكَ الَّذِي بِيَدِهِ الْمُلْكُ বাক্যাংশের الْمُلْكُ অংশ থেকে এই সূরার নামটি গৃহীত হয়েছে; অর্থাৎ, যে সূরার মধ্যে الملك (‘মুলক‌’) শব্দটি আছে এটি সেই সূরা।
এ সূরাটি কোন্ সময় নাযিল হয়েছিলো তা কোন নির্ভরযোগ্য বর্ণনা থেকে জানা যায় না। তবে বিষয়বস্তু ও বর্ণনাভংগী থেকে স্পষ্ট বুঝা যায় যে, সূরাটি মক্কী জীবনের প্রথম দিকে অবতীর্ণ সূরাসমূহের অন্যতম।
সূরা আল-কলম
সূরা আল-কলম (আরবি ভাষায়: القلم) মুসলমানদের ধর্মীয় গ্রন্থ কুরআনের ৬৮ তম সূরা, এর আয়াত অর্থাৎ বাক্য সংখ্যা ৫২ এবং রূকু তথা অনুচ্ছেদ সংখ্যা ২। সূরা আল-কলম মক্কায় অবতীর্ণ হয়েছে।
এই সূরাটির নামটি গৃহীত হয়েছে এর মধ্যস্থ القلم (‘কলম‌’) শব্দটি থেকে; আবার, এর প্রথম শব্দ 'নুন' (ن) অনুসারেও একে ডাকা হয়।
সূরা আল-হাক্কাহ
সূরা আল-হাক্কাহ‌ (আরবি ভাষায়: الحآقّة) মুসলমানদের ধর্মীয় গ্রন্থ কুরআনের ৬৯ তম সূরা, এর আয়াত অর্থাৎ বাক্য সংখ্যা ৫২ এবং রূকু তথা অনুচ্ছেদ সংখ্যা ২। সূরা আল-হাক্কাহ মক্কায় অবতীর্ণ হয়েছে।
এই সূরাটির প্রথম শব্দটি থেকে এই সূরার নামটি গৃহীত হয়েছে; অর্থাৎ, যে সূরাটি الحآقّة (‘হাক্কাহ‌’) শব্দটি দ্বারা শুরু হয়েছে এটি সেই সূরা।
সূরা আল-মাআরিজ
সূরা আল-মাআরিজ‌ (আরবি ভাষায়: المعارج) মুসলমানদের ধর্মীয় গ্রন্থ কুরআনের ৭০ তম সূরা, এর আয়াত অর্থাৎ বাক্য সংখ্যা ৪৪ এবং রূকু তথা অনুচ্ছেদ সংখ্যা ২। সূরা আল-মাআরিজ মক্কায় অবতীর্ণ হয়েছে।
এই সূরাটির তৃতীয় আয়াতের ذِي الْمَعَارِجِ বাক্যাংশের الْمَعَارِجِ অংশ থেকে এই সূরার নামটি গৃহীত হয়েছে; অর্থাৎ, যে সূরার মধ্যে المعارج (‘মাআরিজ’) শব্দটি আছে এটি সেই সূরা।
শাহ্‌ আব্দুর রউফ কলেজ, রংপুর
শাহ্‌ আব্দুর রউফ কলেজ রংপুর জেলার পীরগঞ্জ উপজেলায় অবস্থিত । ১৯৭০ সালে এই মহাবিদ্যালয়টি প্রতিষ্ঠিত হয় । রংপুর-বগুড়া মহাসড়কের পীরগঞ্জ উপজেলার বাস ষ্টান্ড থেকে সোজা পচ্শিম দিকে শাহ্ আব্দুর রউফ কলেজ অবস্থিত। এই মহাবিদ্যালয়টি অত্র উপজেলার শিক্ষায় গুরুত্বপূর্ণ অবদান রেখে চলেছে । 2015 সালে কলেজটি সরকারিকরণ করা হয়েছে।
রংপুর জেলার পীরগঞ্জ উপজেলার একটি প্রাচীন জনপদ ।এই জনপদ শাহ ইসমাইল গাজী (রা:) এবং মধ্যযুগীয় অধ্যায়তিক ও সাধক কবি কাজী হেয়াৎ মামুদের জন্মভুমি। জনপদের বসবাসকারী অধিকাংশ মানুষ দরিদ্র সীমায় বসবাস করে। সেহেতু তাদের ছেলে মেয়েদের শিক্ষাদানের উদ্দেশ্যে বিশিষ্ঠ রাজনীতিবিদ জনাব কাজী আব্দুল হালিমের নেতৃত্ব সুধীজনের প্রচেষ্টায় শাহ্‌ আব্দুর রউফ কলেজ স্থাপিত হয় ।
মহাবিদ্যালয়ের মোট শিক্ষার্থী সংখ্যা ২২৬৮ এর মধ্যে উচ্চ মাধ্যমিকে ৬৭০ জন , ডিগ্রীতে ১২৯০ এবং ডিগ্রী সম্মান এ ৩০৮ জন শিক্ষার্থী আছে ।
নাট্যকেন্দ্র
নাট্যকেন্দ্র একটি বাংলা মঞ্চনাট্যদল। ১৯৯০ সালে মঞ্চ অভিনেতা ও নির্দেশক তারিক আনাম খান এটি প্রতিষ্ঠা করেন।
মেলবোর্ন ক্রিকেট ক্লাব
মেলবোর্ন ক্রিকেট ক্লাব (এমসিসি) অস্ট্রেলিয়ার মেলবোর্নভিত্তিক ক্রীড়া ক্লাব। ১৮৩৮ সালে ক্লাবটি গঠিত হয়। অস্ট্রেলিয়ার অন্যতম প্রাচীন ক্রীড়া ক্লাবরূপে এর পরিচিতি রয়েছে। মেলবোর্ন ক্রিকেট গ্রাউন্ডের ব্যবস্থাপনা ও উন্নয়নের সাথে এমসিসি জড়িত। সরকার কর্তৃক নিয়োগকৃত এমসিজি ট্রাস্ট ও সংসদীয় অধ্যাদেশ বলে এটি পরিচালিত হয়। ক্লাবের সাথে জড়িত সদস্যগণ স্টেডিয়াম থেকে প্রাপ্ত ২০% অর্থ পেয়ে থাকেন।
১৮৫৯ সালে এর সদস্যগণ অস্ট্রেলীয় রুলস ফুটবল পরিচালনার্থে খসড়া নিয়ম রচনা করেন। ১৮৭৭ সালে টেস্ট ক্রিকেটের ইতিহাসে অস্ট্রেলিয়া ও ইংল্যান্ডের মধ্যকার প্রথম টেস্ট খেলা পরিচালনা করে। ১৯৭১ সালে এখানেই সর্বপ্রথম একদিনের আন্তর্জাতিক অনুষ্ঠিত হয়েছিল।
ক্রিকেটের পাশাপাশি গল্ফ, ল্যাক্রোজ, বেসবল, টেনিস, লন বল, রিয়্যাল টেনিস, শ্যুটিং, ফিল্ড হকি ও স্কোয়াশের ন্যায় ক্রীড়াগুলোও এমসিসি পরিচালনা করে থাকে। ২০০৯ সাল থেকে মেলবোর্ন ফুটবল ক্লাব এ ক্লাবের ছত্রচ্ছায়ায় পরিচালিত হচ্ছে যা ১৮৮৯-১৯৮০ পর্যন্ত সক্রিয় ছিল।
১ ডিসেম্বর, ১৯৯৯ তারিখে এমসিসি শতাব্দীর সেরা ক্রিকেট দল ঘোষণা করে। ১৯০৬-০৭ মৌসুম থেকে ক্লাবের পক্ষে কমপক্ষে একটি মৌসুমে অংশগ্রহণকারী ক্রিকেটারগণ এতে অংশগ্রহণের জন্য বিবেচিত ছিলেন। কেবলমাত্র রবার্ট টেম্পলটন অস্ট্রেলিয়ার পক্ষে কোন টেস্টে অংশগ্রহণ করেননি। দলের সদস্য নিম্নরূপ:
বাংলাদেশের শিক্ষামন্ত্রীদের তালিকা
শিক্ষামন্ত্রী গণপ্রজাতন্ত্রী বাংলাদেশ সরকারের একটি গুরুত্বপূর্ণ পদ এবং তিনি বাংলাদেশ সরকারের শিক্ষা মন্ত্রণালয়ের প্রধান। রাষ্ট্রীয় ক্ষমতায় অসীন দলের প্রধান কর্তৃক মনোনীত ও রাষ্ট্রপতি কর্তৃক সেই মনোনয় গৃহীত হলে 'শিক্ষামন্ত্রী' হিসাবে নিয়োগ প্রাপ্ত হন।
বাংলাদেশের শিক্ষামন্ত্রী হিসাবে দায়িত্ব পালনকারীদের তালিকা নিম্নরূপ:
অশোক স্তম্ভ
অশোক স্তম্ভ খ্রিস্টপূর্ব তৃতীয় শতকে মৌর্য্য সম্রাট অশোক দ্বারা স্থাপিত ও ভারতীয় উপমহাদেশের বিভিন্ন অঞ্চলে অবস্থিত বিভিন্ন স্তম্ভের সমূহ বিশেষ। পূর্বে বহু সংখ্যক স্তম্ভ নির্মিত হলেও বর্তমানে মাত্র উনিশটি স্তম্ভ অবশিষ্ট রয়েছে, যার মধ্যে অধিকাংশই মুসলিম ধর্মাবলম্বীদের দ্বারা ক্ষতিগ্রস্ত হয়েছে। সাধারণতঃ উচ্চ ও ৫০ টন ওজনের এই স্তম্ভগুলিকে অনেকসময় শত শত মাইল সরিয়ে নিয়ে গিয়ে স্থাপন করা হয়েছিল।
সাধারণতঃ দুই ধরনের পাথর খোদাই করে অশোক স্তম্ভ নির্মিত হয়। পূর্বে মনে করা হত, সব স্তম্ভগুলিই চুনার অঞ্চলের শিল্পীদের দ্বারা নির্মিত হত এবং তারপর বিভিন্ন স্থানে স্থানান্তর করা হত, কিন্তু এই তত্ত্ব বর্তমানে সত্য বলে মনে করা হয় না। মথুরা অঞ্চলে প্রাপ্ত লাল ও সাদা বেলেপাথর এবং চুনার অঞ্চলে প্রাপ্ত কালো ছিট যুক্ত ও ক্ষুদ্র দানাযুক্ত বেলেপাথর দ্বারা এই সমস্ত স্তম্ভ নির্মিত হয়। স্তম্ভগুলির নির্মাণশৈলী প্রায়ই একইরকম, সেই কারণে মনে করা হয়, পাথরগুলিকে মথুরা ও চুনার থেকে কোন একটি নির্দিষ্ট অঞ্চলে সরিয়ে নিয়ে গিয়ে সেখানকার শিল্পীদের দ্বারা নির্মিত হয় এবং নির্মাণের পর বিভিন্ন স্থানে সরানো হয়।
স্তম্ভগুলির প্রত্যেকটির দুইটি খণ্ডে চারটি অংশ রয়েছে, যার মধ্যে স্তম্ভের মূল অংশটি একটি মাত্র পাথর খোদাই করে নির্মিত এবং বেশিরভাগ সময় অন্য পাথরে নির্মিত স্তম্ভশীর্ষটি তিনটি অংশে বিভক্ত। স্তম্ভের মূল অংশটি মসৃণ, চোঙাকৃতি এবং ওপরের দিকে সামান্য সরু। স্তম্ভশীর্ষের নিচের অংশে একটি ঘন্টাকৃতি পদ্মফুলের ভাস্কর্য্য রয়েছে। পদ্মফুলের ওপর ভিত্তিভূমিটি হয় চতুর্ভুজাকৃতি ও কারুকার্য্যবিহীন নয়তো গোলাকৃতি ও কারুকার্য্যখচিত। প্রতিটি স্তম্ভের শীর্ষে মৌর্য্য শিল্পকলার নিদর্শন হিসেবে একটি করে প্রাণীর মূর্তিকে ভিত্তিভূমিটির ওপর দাঁড়িয়ে বা বসে থাকতে দেখা যায়। ধারণা করা হয়, বর্তমানে যে সমস্ত স্তম্ভে স্তম্ভশীর্ষ অনুপস্থিত, সেগুলিতে এককালে কোন প্রাণীর ভাস্কর্য্য সংবলিত শীর্ষদেশ উপস্থিত ছিল।
বর্তমানে অবশিষ্ট ছয়টি স্তম্ভশীর্ষের ভাস্কর্য্যগুলি ভারতীয় প্রস্তর ভাস্কর্য্যের প্রথমদিককার নিদর্শন। মনে করা হয়ে থাকে যে, এগুলি কাঠের স্তম্ভের ওপর তামা দ্বারা নির্মিত প্রাণীর ভাস্কর্য্যের শিল্প থেকে গড়ে উঠেছে, যদিও এরকম কোন স্থাপত্যের নিদর্শন এখনো পর্য্যন্ত আবিষ্কৃত নয়। পার্সিপোলিস নগরীতে অবস্থিত ছাদের স্তম্ভশীর্ষগুলির সঙ্গে সাদৃশ্যের কারণে অশোক স্তম্ভগুলির নির্মাণে হাখমানেশী সাম্রাজ্যের প্রভাব রয়েছে বলে অনেকে মনে করেন।
অশোক স্তম্ভগুলিকে গৌতম বুদ্ধের সঙ্গে জড়িত বিভিন্ন স্থান, বৌদ্ধ তীর্থস্থান ও বৌদ্ধবিহারগুলিতে স্থাপন করা হয়েছিল। বেশ কয়েকটি স্তম্ভে ভিক্ষু ও ভিক্ষুণীর উদ্দেশ্যে লিপি উৎকীর্ণ রয়েছে। অশোক কোন স্থানে যাত্রা করলে, তার স্মৃতিতেও বেশ কয়েকটি স্তম্ভ স্থাপিত হয়। ফা-হিয়েন ছয়টি ও হিউয়েন সাঙ পাঁচটি অশোক স্তম্ভের উল্লেখ করেছেন, যেগুলির মধ্যে মাত্র পাঁচটি বর্তমানে অবশিষ্ট রয়েছে। বর্তমান যুগে অবশিষ্ট অশোক স্তম্ভগুলিকে নিম্নে তালিকাভুক্ত করা হল:
জাতিসংঘ শান্তিরক্ষীদের সংখ্যা অনুযায়ী দেশের তালিকা
জাতিসংঘ শান্তিরক্ষীদের সংখ্যা দ্বারা দেশের তালিকাটি তৈরি করা হয়েছে জাতিসংঘের ২০১৫-এর প্রতিবেদন অনুসারে।
কিন্নর কৈলাশ পর্বত
কিন্নর কৈলাশ (স্থানীয় নাম "কিন্নের কৈলাশ") ভারতের হিমাচল প্রদেশ রাজ্যের একটি পর্বত। কিন্নর কৈলাশের উচ্চতা ৬০৫০ মিটার।এই পর্বতটি হিন্দু এবং বৌদ্ধ উভয় কিন্নরবাসীর দ্বারা পবিত্র হিসেবে গণ্য করা হয়। এই পর্বতটিকে মাঝে মাঝে তিব্বতের কৈলাশ পর্বতের সাথে গুলিয়ে ফেলা হয়।কিন্নর কৈলাশ বিন্যাস দক্ষিণে কিন্নর জেলার সীমানা তৈরী করে এবং এতে কিন্নর কৈলাশ (উচ্চতা- ৬০৫০মিটার) এবং জোরকানদেন (উচ্চতা-৬৪৭৩মিটার)পর্বত বিস্তৃত রয়েছে। যে গিরিবর্ত্মটি প্রবেশযোগ্য, তা হল ৫৩০০মিটার উচ্চতায় চারাং লা(গিরিবর্ত্ম) এটি হিমাচল প্রদেশের অন্যতম কঠিন ট্রেক।
কিন্নর কৈলাশ পর্বত(৬০৫০মিটার),এটি একটি বিশাল একশিলা স্তম্ভ "একটি শিবলিঙ্গ বর্ণনার অনুরূপ এবং দিনের বিভিন্ন সময় হিসাবে রঙ পরিবর্তন করে। একটি ৭৯ ফুট উল্লম্ব শিলা গঠন, যা শিবের প্রতিনিধিত্বের জন্য, ধর্মীয় তাৎপর্য বহন করে এবং এই অঞ্চলে প্রাধান্য পায়।এটি শিবের পৌরাণিক জগতের বাসস্থানের একটি।
কিংবদন্তি অনুযায়ী, এই মন্দির ভস্মাসুরের সময় থেকে রয়েছে, মারাত্মক প্রায়শ্চিত্তের পর এই অসুর (দৈত্য) দেবতা শিবের সিকট থেকে বর লাভ করেছিল যে, 'সে যদি কোনো ব্যক্তির মাথা স্পর্শ করে তবে তা তৎক্ষণাত ভস্ম বা ছাইয়ে পরিণত হবে'; যেহেতু অসুর পার্বতীকে অধিকার করতে চাচ্ছিলো তাই সে এই বর প্রাপ্তির পর শিবকে ভস্মে পরিণত করতে চেষ্টা করল। শিব অবস্থান পরিবর্তন করে লুকিয়ে থাকছিলেন; অবশেষে তিনি কিন্নর কৈলাশে আসেন ও কিছুসময় ধ্যানের জন্য এখানে থাকেন। এসময় ঘটনাক্রমে ভগবান বিষ্ণু অসুরকে হত্যা করার জন্য তাঁকে সাহায্য করেন। বিষ্ণু একজন নারী হিসেবে অসুরকে দেখা দেন এবং তাকে তার নিজের মাথায় হাত রাখতে বাধ্য করেন ফলশ্রুতিতে ভস্মাসুরের মৃত্যু হয়।
Kinner Kailash Trek, http://www.himalayanfrontiers.com/english/activities/d/trekking-1/kinner-kailash-parikrama-spiritual-tour-34.html
পমি এমবাঙ্গা
এমপুমেলেলো পমি এমবাঙ্গা (জন্ম: ২৬ জুন, ১৯৭৬) রোডেশিয়ার প্লামট্রি এলাকায় জন্মগ্রহণকারী জিম্বাবুয়ের সাবেক ক্রিকেটার। জিম্বাবুয়ে ক্রিকেট দলের অন্যতম সদস্য ছিলেন তিনি। বর্তমানে তিনি ক্রিকেট ধারাভাষ্যকারের দায়িত্ব পালন করছেন। পমি ডাকনামে পরিচিত পমি এমবাঙ্গা মূলতঃ ফাস্ট বোলার হিসেবে দায়িত্ব পালন করতেন। ডানহাতে ফাস্ট-মিডিয়াম বোলিংয়ের পাশাপাশি ডানহাতে ব্যাটিং করতেন তিনি।
১৯৯৬ থেকে ২০০২ সাল পর্যন্ত জিম্বাবুয়ে ক্রিকেট দলে খেলেছেন। সমগ্র খেলোয়াড়ী জীবনে তিনি ১৫ টেস্ট ও ২৯ ওডিআইয়ে অংশগ্রহণ করেছেন। কমপক্ষে ২০ ইনিংসে অংশগ্রহণের পরিসংখ্যানে সকল টেস্ট ক্রিকেটারের চেয়ে তার ব্যাটিং গড় সর্বনিম্ন যা মাত্র ২.০০। ২০০৮ সাল পর্যন্ত নয়জন জিম্বাবুয়ের ক্রিকেটারদের একজন হিসেবে টেস্টে ৩০ উইকেট লাভ করেন। তারচেয়ে কেবলমাত্র হিথ স্ট্রিক ও ডেভিড ব্রেইন কম গড়ে উইকেট নিয়েছেন। ১৯৯৯ সালের ক্রিকেট বিশ্বকাপে অংশ নিয়েছিলেন তিনি। কিন্তু, ২০০২ সালের চ্যাম্পিয়ন্স ট্রফি প্রতিযোগিতায় অংশগ্রহণের পর দল থেকে বাদ পড়েন।
সনি রামাদিন
সনি রামাদিন (; জন্ম: ১ মে, ১৯২৯) ত্রিনিদাদ ও টোবাগোর এস্পারেন্স ভিলেজে জন্মগ্রহণকারী বিখ্যাত ওয়েস্ট ইন্ডিয়ান ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। দলে তিনি মূলতঃ বোলার ছিলেন। রিস্ট-স্পিনার হওয়া স্বত্ত্বেও রামাদিনের লেগ ব্রেক বেশ বাঁক নিতো যা তাঁকে বিশ্ব ক্রিকেট অঙ্গনে অফ স্পিনার হিসেবে পরিচিতি ঘটায়। ভারতীয় বংশোদ্ভূত প্রথমদিককার ওয়েস্ট ইন্ডিয়ান ক্রিকেটারদের মধ্যে অন্যতম তিনি।
ত্রিনিদাদের ডানকান ভিলেজের কানাডিয়ান মিশন স্কুলে অধ্যয়ন করেন তিনি। সেখানেই তাঁর ক্রিকেটের প্রতি আসক্তি জন্মে। কিন্তু বিদ্যালয়ে অধ্যয়নকালীন তিনি বোলিংয়ে জড়িত ছিলেন না। একই এলাকায় জন্মগ্রহণকারী অস্কার রোচের অধিনায়কত্বে ও প্রশিক্ষণে পরবর্তীকালে তিনি পালমিস্ট ক্লাবের পক্ষে খেলেন। ত্রিনিদাদ লিজহোল্ডস দলের সদস্য থাকাকালীন তাঁর বোলিংয়ে দক্ষতা তুলে ধরেন। ত্রিনিদাদ বনাম জামাইকার মধ্যকার দু’টি প্রথম-শ্রেণীর ক্রিকেটে ১৯.২৫ গড়ে ১২ উইকেট লাভ করেন।
১৯৫০-এর দশকে ওয়েস্ট ইন্ডিজ ক্রিকেট দলের প্রভাববিস্তারকারী বোলারদের অন্যতম সদস্য ছিলেন। প্রথম-শ্রেণীর ক্রিকেটে সাফল্যের প্রেক্ষিতে ২০ বছর বয়সে ১৯৫০ সালে ইংল্যান্ড সফরের জন্য ওয়েস্ট ইন্ডিজ ক্রিকেট দলে অন্তর্ভুক্ত করা হয়। ১৯৫০ মৌসুমের ঐ সিরিজে ইংরেজদের ব্যাটিংয়ে তিনি ও বিখ্যাত স্পিনার আল্ফ ভ্যালেন্টাইন বাঁধার কারণ হয়ে দাঁড়ান। এ দুজনে ৫৯ উইকেট পান। সিরিজে ৩-১ ব্যবধানে জয়সহ প্রথমবারের মতো টেস্ট সিরিজে জয় পায় তাঁর দল। ১৯৫৪ মৌসুমের শুরুতে ইংল্যান্ড ওয়েস্ট ইন্ডিজ সফরে আসে। প্রথম দুই টেস্টে তিনি ১৩ উইকেট দখল করে ওয়েস্ট ইন্ডিজের বিজয়ে ভূমিকা রাখেন।
১৯৫৭ মৌসুমে ইংল্যান্ড সফরে রামাদিন তাঁর বোলিংয়ে প্রাধান্য অব্যহত রাখেন। এজবাস্টনে অনুষ্ঠিত প্রথম টেস্টের প্রথম ইনিংসে ৭/৪৯ লাভ করে ইংল্যান্ডকে ১৮৬ রানে গুটিয়ে দেন। ওয়েস্ট ইন্ডিজ ৪৭৪ রান তুললে কলিন কাউড্রে পিটার মে’র সাথে দ্বিতীয় ইনিংসে রামাদিনের অফ স্ট্যাম্পের বলগুলো প্যাড দিয়ে আটকিয়ে দিতে থাকেন। ফলে লেগ বিফোর উইকেটের জন্য তাঁর আবেদন বারবার অগ্রাহ্য হতে থাকে। মে ২৮৫* ও কাউড্রে ১৫৪ রানের ফলে ঐ সময়ে ইংল্যান্ড টেস্ট ক্রিকেটের ইতিহাসে তৃতীয় সর্বোচ্চ ও ৪র্থ উইকেটে ৪১১ রান করে ৫১১ মিনিটে। ঐ রেকর্ডটি ২০০৯ সাল পর্যন্ত অক্ষত ছিল। এরফলে ইংল্যান্ড তাদের সর্বোচ্চ সংগ্রহ ও ওয়েস্ট ইন্ডিজের বিপক্ষে যে-কোন দলের সর্বোচ্চ রান তোলে। খেলায় রামাদিন ৯৮-৩৫-১৭৯-২ বোলিং পরিসংখ্যান গড়েন যা প্রথম-শ্রেণীর ক্রিকেটের ইতিহাসে এক ইনিংসে সর্বোচ্চ ওভার বোলিং করার রেকর্ড গড়েন। ঐ সিরিজে ইংল্যান্ড ৩-০ ব্যবধানে সিরিজ জয় করে।
১৯৫০-এর দশকে লীগ ক্রিকেটে অংশগ্রহণের জন্য ইংল্যান্ডে বসবাস করতে থাকেন। ১৯৬৪-৬৫ মৌসুমে ল্যাঙ্কাশায়ারের পক্ষে খেলেন। কিন্তু খেলায় ছন্দ হারিয়ে ফেলায় পরবর্তীতে তাঁর সাথে চুক্তি বাতিল হয়ে যায়। ১৯৬৮ থেকে ১৯৭২ সাল পর্যন্ত মাইনর কাউন্টিজ চ্যাম্পিয়নশীপে লিঙ্কনশায়ারের সাথে খেলেন। তাঁর নাতি কাইল হগ ডানহাতি মিডিয়াম ফাস্ট বোলার হিসেবে ২০০১ থেকে ২০১৪ পর্যন্ত ল্যাঙ্কাশায়ারের প্রতিনিধিত্ব করছেন।
১৯৫১ সালের শুরুতে রামাদিনকে উইজডেন কর্তৃক অন্যতম বর্ষসেরা ক্রিকেটার মনোনীত করা হয়। ১৯৫০ সালের সাফল্যের প্রেক্ষিতে তাঁকে এ পুরস্কারে ভূষিত করা হয়। তাঁর সাথে অন্য চার হচ্ছেন - ওয়েস্ট ইন্ডিজের সনি রামাদিন, আল্ফ ভ্যালেন্টাইন, এভারটন উইকস, ফ্রাঙ্ক ওরেল এবং ইংল্যান্ডের গডফ্রে ইভান্স।
জুন, ১৯৮৮ সালে ত্রিনিদাদ ও টোবাগোর স্ট্যাম্পে বার্বাডোস ক্রিকেট বাকলের পাশে রামাদিনকে অন্তর্ভুক্ত করা হয়।
আরো ভালোবাসবো তোমায়
আরো ভালোবাসবো তোমায় একটি বাংলাদেশী রোমাঞ্চকর চলচ্চিত্র। এটি পরিচালনা করেছেন এবং কাহিনী নির্মাণ করেছেন এস এ হক অলিক। চলচ্চিত্রটিতে প্রধান চরিত্রে অভিনয় করেছেন শাকিব খান এবং পরিমনি। পার্শ্বচরিত্রে অভিনয় করছেেন সোহেল রানা, চম্পা, আফজাল শরীফ, সাদেক বাচ্চুসহ আরো অনেকে। চলচ্চিত্রটি ২০১৫ সালের ১৪ আগস্ট তারিখে ১০০ স্ত্রীন নিয়ে প্রেক্ষাগৃহে মুক্তি দেওয়া হয়।
মোবাইলে নোলক নামের একটি মেয়ের প্রেমে পড়েন শাকিব খান। পরবর্তীতে একে অপরের সাথে পরিচিত হন। সোহেল রানাকে অভিভাবক করে নোলকদের বাসায় বিয়ের প্রস্তাব নিয়ে যান শাকিব খান। নোলকের পিতার সিনেমা জগতের মানুষদের সম্পর্কে বিরুপ ধারণা থাকার কারনে বিয়ের প্রস্তাবটি প্রত্যাখ্যান করে দেন। শুরু হয় দুটি অবুঝ মনের ভালোবাসার মধ্যে কষ্টের চরম দ্বন্দ্ব্ব। এভাবে চরম ঘাত প্রতিঘাতের মধ্যে দিয়ে রোমান্টিক ধাচের এই চলচ্চিত্রটি কাহিনী নির্মাণ করা হয়েছে।
সলজবুর্গ (রাজ্য)
সলজবুর্গ (, বাভারিয়ান: "Såizburg"; ) অস্ট্রিয়ার নয়টি রাজ্যের অন্যতম। রাজ্যটির রাজধানীর নামও একই: সিটি অব সলজবুর্গ। সলজবুর্গ দীর্ঘকাল ধরে প্রিন্স-বিশপের শাসনের অধীনে ছিল, তাই অস্ট্রিয়ার অন্যান্য সব রাজ্য থেকে সলজবুর্গের ইতিহাস-ঐতিহ্য ভিন্ন।
সলজবুর্গ রাজ্যটি সালজাখ নামের নদীর প্রবাহ পথ ধরে বিস্তৃত হয়েছে। দক্ষিণে সেন্ট্রাল ইস্টার্ন আল্পস পর্বতমালার পাদদেশে রাজ্যটির শুরু হয়েছে। রাজ্যের সর্বোচ্চ উঁচু পর্বত মাউন্ট গ্রসভেনেডিগার, যার উচ্চতা ১১,৯৯৮ ফিট। এই পর্বতটি রাজ্যের উত্তরে আল্পস পর্বতমালার অন্তর্গত, যেখানে অস্ট্রিয়ার সাথে জার্মানির বাভারিয়া রাজ্যের আন্তর্জাতিক সীমানা রয়েছে। সলজবুর্গের উত্তরপূর্বে রয়েছে আপার অস্ট্রিয়া, পূর্বে স্টিরিয়া, দক্ষিণে ক্যারিন্থিয়া এবং দক্ষিণ-পশ্চিমে টিরোল ও সাউথ টিরোল (ইতালি)। সলজবুর্গের জনসংখ্যা ৫২৯,০৮৫, জনসংখ্যার দিক থেকে এটি অস্ট্রিয়ার অন্যতম ছোট রাজ্য।
রাজ্যটির দক্ষিণ প্রান্ত দিয়ে আল্পস পর্বতমালার অবস্থান। এর মধ্যে অনেকগুলোর উচ্চতাই তিন হাজার মিটারের অধিক।
তারকেশ্বর প্রণয়লীলা
তারকেশ্বর প্রণয়লীলা (অন্যান্য শিরোনাম: তারকেশ্বর যৌণ-কেলেঙ্কারী, বা, মোহন্ত-এলোকেশী প্রণয়লীলা) বলতে বোঝানো হয় ১৯-শতকে তৎকালীন ব্রিটিশ রাজ শাসনাধীন কলকাতার জন-সাধারণ্যে বহুল আলোচিত একটি যৌণ-কেলেঙ্কারীকে।
এটি সংগঠিত হয়েছিলো 'এলোকেশী' নামীয় এক নারী, যিনি নবীন চন্দ্র নামীয় এক সরকারি কর্মচারী স্ত্রী ছিলেন, তার এবং তারকেশ্বরের শিব মন্দিরের প্রধান পুরোহিত (মোহন্ত)-এর মধ্যে। এই ঘটনার প্রেক্ষিতে নবীন তার স্ত্রীর শিরোশ্ছেদ করে। পরবর্তীতে ১৮৭৩ সালে তারেকশ্বর হত্যা মামলা নামে একটি আলোড়ন সৃষ্টিকারী বিচার কার্য সম্পন্ন হয় যেখানে স্বামী নবীন এবং মোহন্ত - উভয়কেই বিভিন্ন দৃষ্টিকোণ থেকে দোষী সাব্যস্ত করে শাস্তি প্রদান করা হয়।
সিমোনা হালেপ
সিমোনা হালেপ (; জন্ম: ২৭ সেপ্টেম্বর, ১৯৯১) কোস্তানার ডরুজান শহরে জন্মগ্রহণকারী রোমানিয়ার পেশাদার প্রমিলা টেনিস খেলোয়াড়। বর্তমানে তিনি বিশ্বের ৩নং র‌্যাঙ্কিংধারী খেলোয়াড়। ২০১২ সাল শেষে তিনি প্রথমবারের মতো বিশ্বের শীর্ষ ৫০ র‌্যাঙ্কিংয়ে প্রবেশ করেন। আগস্ট, ২০১৩ সালে শীর্ষ ২০ ও অস্ট্রেলিয়ান ওপেনের কোয়ার্টার ফাইনাল শেষে জানুয়ারি, ২০১৪ সালে শীর্ষ ১০-এর সদস্য হন।
আরোমানীয় বংশোদ্ভূত স্তেরে ও তানিয়া হালেপ দম্পতির সন্তান তিনি। তার বাবা সাগিতা স্তেজারু দলের পক্ষে ফুটবল খেলেছেন। এছাড়াও একটি দুগ্ধজাত কারখানা পরিচালনা করেন। চার বছর বয়স থেকে বড় ভাইকে অনুসরণ করে টেনিস খেলতে শুরু করেন। ছয় বছর বয়স থেকে নিয়মিতভাবে দৈনিক অনুশীলন করতে থাকেন। ১৬ বছর বয়সে টেনিসে কর্মজীবন অতিবাহিত করার লক্ষ্য নিয়ে বুখারেস্টে চলে যান। জাস্টিন হেনিন ও আন্দ্রি পাভেলকে শৈশবে তার আদর্শ হিসেবে বেছে নিয়েছিলেন।
২০১৩ সালে এক পঞ্জিকাবর্ষে তিনি তার প্রথম ৬টি ডব্লিউটিএ’র শিরোপা লাভ করেন। কেবলমাত্র স্টেফি গ্রাফ ১৯৮৬ সালে ৭টি শিরোপা জয় করেছিলেন। এরফলে তিনি ডব্লিউটিএ’র সেরা উন্নীত খেলোয়াড়সহ ইএসপিএন সেন্টার কোর্টের ২০১৩ সালের সেরা উন্নীত খেলোয়াড়ের মর্যাদা লাভ করেন। ২০১৪ সালে প্রথম গ্র্যান্ড স্ল্যাম ফাইনাল হিসেবে ফ্রেঞ্চ ওপেন ফাইনালে অংশ নেন। মারিয়া শারাপোভা’র বিপক্ষে মাঠে নেমে ৩ সেটের ফাইনালে হেরে যান। একই বছর ডব্লিউটিএ ফাইনালে সেরেনা উইলিয়ামসের কাছে পরাজিত হন। ২৩ বছর বয়সী হালেপ ইতোমধ্যে বর্তমান ও সাবেক বিশ্বের ১নং খেলোয়াড় ও গ্র্যান্ড স্ল্যাম প্রতিযোগিতার চ্যাম্পিয়ন সেরেনা উইলিয়ামস, ভেনাস উইলিয়ামস, আনা ইভানোভিচ, জেলেনা জাঙ্কোভিচ, ক্যারোলিন উজনিয়াস্কি, লি না, সামান্থা স্তোসার ও পেত্রা কেভিতোভাকে পরাজিত করেছেন।
টমটম
টমটম হচ্ছে বাংলাদেশের বিভিন্ন অঞ্চল, বিশেষত: রাজধানী ঢাকা শহরের পুরানো এলাকায় পরিবহণ কাজে ব্যবহৃৎ ঘোড়ায় টানা গাড়ির পরিচিত নাম। বাংলাদেশের বিভিন্ন দুর্গম এলাকায় এটি আজও বেশ প্রচলিত একটি অযান্ত্রিক বাহণ। প্রাপ্ত তথ্যানুসারে, ১৮৫৬ সালে সর্বপ্রথম ঢাকা শহরে ঘোড়ার গাড়ির প্রচলন ঘটে, যা তখন 'ঠিকা গাড়ি' নামে পরিচিত ছিল।
অধ্যাপক মুনতাসীর মামুনের 'ঢাকা: স্মৃতি বিস্মৃতির নগরী-১' বই হতে জানা যায় যে, ১৮ শতকের প্রথম দিকে ঢাকায় বসবাসকারীদের মধ্যে আর্মেনীয়রা ছিলো অন্যতম প্রভাবশালী ও বণিক সম্প্রদায় এবং ১৮৫৬ সালে সিরকো নামীয় একজন আর্মেনীয়ই প্রথম ঢাকায় ঘোড়ার গাড়ির প্রচলন করেন। ১৮৪৪ সালে প্রকাশিত 'ক্যালকাটা রিভিউতে' নানা ধরনের ঘোড়ার গাড়ির কথা উল্লেখ রয়েছে; যাতে ঢাকায় চলাচলকারী গাড়িগুলোকে 'ক্রাহাঞ্চি' বা 'ক্রাঞ্চি' গাড়ি ('কারাচি গাড়ি') বলা হয়েছে।
বর্তমানে ঢাকা শহরের বঙ্গবাজার, ফায়ার সার্ভিস, পশু হাসপাতাল, বকশীবাজার, নারিন্দা, সিদ্দিক বাজার, কেরানীগঞ্জ এলাকায় ৩৫ থেকে ৪০টি ও সদরঘাট থেকে গুলিস্তান রুটে ৩৩টি টমটম চলাচল করে। অন্যদিকে রাজশাহী শহরে মাত্র ৬টি টমটম চলাচল করলেও রংপুর বিভাগের দুর্গম চরাঞ্চলে একমাত্র বাহন হিসাবে এগুলো বহুল সংখ্যক ব্যবহৃৎ হয়।
হরতনি
হরতনি (বৈজ্ঞানিক নাম: "Delias eucharis (Drury)") এক প্রজাতির মাঝারি আকারের প্রজাপতি, যার ডানা হলুদ ও সাদার মিশ্রণ এবং চওড়া লাল কল্কা পাড়যুক্ত। এরা ‘পিয়েরিডি’ পরিবারের এবং 'পিয়েরিনি' উপগোত্রের সদস্য।
প্রসারিত অবস্থায় হরতনির ডানার আকার ৬৬-৮৩ মিলি মিটার দৈর্ঘ্যের হয়।
সাধারণত এই জাতীয় প্রজাপতিটি ভারতের প্রায় সর্বত্র এদের দেখা মেলে। এছাড়া পাকিস্তান, নেপাল, শ্রীলঙ্কা, ভুটান, মায়ানমারেও দেখা যায়। গাছের মাথায় মাথায় সাধারণত স্ত্রী প্রজাপতিরা ঘুরে বেড়ায়। এরা ধীরে এবং অলস গতিতে আহার্য উদ্ভিদের সন্ধান করে। আর পুরুষ প্রজাপতিরা ফুলের মধু খাওয়ার জন্য ঊড়তে থাকে বা এদের ভিজে মাটিতে বসে জল পান করতেও দেখা যায়।
এই প্রজাপতির পিছনের ডানা উজ্জ্বল হলুদ বর্ণের। শীর্ষের একটু আগে থেকে শুরু করে নীচ অবধি লাল চওড়া কল্কা পাড় দেখা যায় এবং গোটা সীমানা কাঠ কয়লা রঙের রেখা দিয়ে ঘেরা। এই কাঠকয়লা দাগ আর লাল কল্কার মাঝে এক সরু সাদা দাগ আছে। ডানার ওপর পিঠ সাদা তার উপর শিরাগুলি কাঠ কয়লা রঙের। সামনের ডানার নীচের পিঠ ওপর পিঠের মতো এবং শীর্ষকোণে ঈষৎ হলুদাভ।
হরতনির ডিম হালকা হলুদ বর্ণের হয়। এরা সাধারণত পাতার উল্টো পিঠে ডিম পাড়ে। হরতনি একসাথে ১০-২০ টা ডিম পাড়ে এক জায়গায়। তবে কিছু কিছু বিরল ক্ষেত্রে একসাথে এরা শত খানের ডিমও পাড়ে।
শূককীট গুলি লম্বাটে এবং সবুজাভ ঘেঁষা পীতাভ বাদামি রঙের আর মাথাটা কালো। বয়স বাড়ার সাথে সাথে শরীরে অনেক ছোট ছোট গুটি দেখা যায়, সেখান থকে সাদা সাদা রোঁয়া দেখা যায় এবং সারা শরীর রোঁয়াতে ঢেকে যায়। এরা সব একসঙ্গে থাকে এবং একই দিকে মুখ করে বসে থাকে।
এই শূককীট (নিশিন্দা) , (বরামান্দা) Dendropthoe falcata,Helicanthus elastica Scurrula parasitica ইত্যাদি গাছের পাতার রসালো অংশ আহার করে।
মূককীটের রঙ পীতাভ বাদামি, কিন্তু শূককীটের থেকে হাল্কা রঙের হয়। সারা শরীর জুড়ে অনেক কালো কালো বিন্দু দেখা যায়।
জয়ন্ত শেখর
জয়ন্ত শেখর পঞ্চকোট রাজ্য শাসনকারী শেখর রাজবংশের পঞ্চদশ রাজা ছিলেন।
জয়ন্ত শেখর পঞ্চকোট রাজ্য শাসনকারী শেখর রাজবংশের চতুর্দশ রাজা হরবৈদ্যনাথ শেখরের পুত্র ছিলেন। তিনি ৫২৪ খ্রিস্টাব্দ হতে ৫৪১ খ্রিস্টাব্দ পর্য্যন্ত রাজ্য শাসন করেন। যুধিষ্ঠির শেখর, চন্দ্র শেখর, উদয়নাথ শেখর, কন্দর্প শেখর ও শম্ভুনাথ শেখর নামক তাঁর পাঁচ পুত্র ছিল।
ত্রিনদীর মোহনা, আমলশীদ
আমলশীদ এলাকাটি বাংলাদেশের সিলেট বিভাগের জকিগঞ্জ উপজেলায় আমলশীদ নামক স্থানে বরাক নদী(ভারত) থেকে এসে দক্ষিন মুখি কুশিয়ার নদী এবং উত্তর মুখি সুরমা নদীর সাথে সংযো হয়। তাই এই স্থানটি তিন নদীর মোহনা বলা হয়।
যুধিষ্ঠির শেখর
যুধিষ্ঠির শেখর পঞ্চকোট রাজ্য শাসনকারী শেখর রাজবংশের ষোড়শ রাজা ছিলেন।
যুধিষ্ঠির শেখর পঞ্চকোট রাজ্য শাসনকারী শেখর রাজবংশের পঞ্চদশ রাজা জয়ন্ত শেখরের পুত্র ছিলেন। তিনি ৫৪১ খ্রিস্টাব্দ হতে ৫৬০ খ্রিস্টাব্দ পর্য্যন্ত রাজ্য শাসন করেন। প্রথম পুরন্দর শেখর নামক তাঁর এক পুত্র ছিল।
প্রথম পুরন্দর শেখর
প্রথম পুরন্দর শেখর পঞ্চকোট রাজ্য শাসনকারী শেখর রাজবংশের সপ্তদশ রাজা ছিলেন।
প্রথম পুরন্দর শেখর পঞ্চকোট রাজ্য শাসনকারী শেখর রাজবংশের ষোড়শ রাজা যুধিষ্ঠির শেখরের পুত্র ছিলেন। তিনি ৫৬০ খ্রিস্টাব্দ হতে ৫৯১ খ্রিস্টাব্দ পর্য্যন্ত রাজ্য শাসন করেন। ভীম শেখর ও মহেন্দ্র শেখর নামক তাঁর দুই পুত্র ছিল।
ভীম শেখর
ভীম শেখর পঞ্চকোট রাজ্য শাসনকারী শেখর রাজবংশের অষ্টাদশ রাজা ছিলেন।
ভীম শেখর পঞ্চকোট রাজ্য শাসনকারী শেখর রাজবংশের সপ্তদশ রাজা প্রথম পুরন্দর শেখরের পুত্র ছিলেন। তিনি ৫৯১ খ্রিস্টাব্দ হতে ৬১৬ খ্রিস্টাব্দ পর্য্যন্ত রাজ্য শাসন করেন। সুন্দর শেখর ও মোহন শেখর নামক তাঁর দুই পুত্র ছিল।
সুন্দর শেখর
সুন্দর শেখর পঞ্চকোট রাজ্য শাসনকারী শেখর রাজবংশের ঊনবিংশ রাজা ছিলেন।
সুন্দর শেখর পঞ্চকোট রাজ্য শাসনকারী শেখর রাজবংশের অষ্টাদশ রাজা ভীম শেখরের পুত্র ছিলেন। তিনি ৬১৬ খ্রিস্টাব্দ হতে ৬৩০ খ্রিস্টাব্দ পর্য্যন্ত রাজ্য শাসন করেন। গোবিন্দ শেখর, নরেন্দ্র শেখর ও রণজিৎ শেখর নামক তাঁর তিন পুত্র ছিল।
গোবিন্দ শেখর
গোবিন্দ শেখর পঞ্চকোট রাজ্য শাসনকারী শেখর রাজবংশের কুড়িতম রাজা ছিলেন।
গোবিন্দ শেখর পঞ্চকোট রাজ্য শাসনকারী শেখর রাজবংশের উনবিংশতম রাজা সুন্দর শেখরের পুত্র ছিলেন। তিনি ৬৩০ খ্রিস্টাব্দ হতে ৬৪৯ খ্রিস্টাব্দ পর্য্যন্ত রাজ্য শাসন করেন। প্রথম লক্ষ্মণ শেখর নামক তাঁর এক পুত্র ছিল।
শারীরিক ব্যায়াম
শারীরিক ব্যায়াম() হল যেকোন শারীরিক কার্যক্রম যা শারীরিক সুস্থতা রক্ষা বা বৃদ্ধিতে সাহায্য করে। এর অপর একটি অর্থ হল শরীরের বিভিন্ন স্থানে নিয়মিত আন্দোলন |‌‌‌ বিভিন্ন কারণে ব্যায়াম করা হয়, যেমন- মাংসপেশী ও সংবহন তন্ত্র সবল করা, ক্রীড়া-নৈপুন্য বৃদ্ধি করা, শারীরিক ওজন হ্রাস করা বা রক্ষা করা কিংবা শুধু উপভোগ করা। নিয়মিত ব্যায়াম মানুষের রোগ প্রতিরোধ ক্ষমতা বৃদ্ধি করে এবং বিভিন্ন শারীরিক সমস্যা হতে পুনরুদ্ধার হতে সাহায্য করে। হৃদ্ররোগ, সংবহন তন্ত্রের জটিলতা, টাইপ ২ ডায়াবেটিস এবং স্থূলতা রোধে শারীরিক ব্যায়াম কার্যকর ভূমিকা রাখে। এছাড়া মানসিক অবসাদগ্রস্ততা দূর করতে, ইতিবাচক আত্মসম্মান বৃদ্ধিতে, সামগ্রিক মানসিক স্বাস্থ্যের সুরক্ষায়, ব্যক্তির যৌন আবেদন বৃদ্ধি, শরীরের সঠিক অনুপাত অর্জনে শারীরিক ব্যায়াম গুরুত্বপূর্ণ ভূমিকা পালন করে। শিশুস্বাস্থ্যের স্থূলতা একটি সমকালীন বিশ্বব্যাপী সমস্যা। ব্যায়াম শরীরের স্থূলতা রোধে কাজ করে। স্বাস্থ্যসেবা প্রদানকারীরা শারীরিক ব্যায়ামকে “অলৌকিক” এবং “আশ্চর্যজনক” ঔষধ হিসেবে আখ্যা দিয়েছে। শরীরের সামগ্রিক সুস্থতা রক্ষার্থে ব্যায়ামের গুরুত্বপূর্ণ ভূমিকা প্রমাণিত।
মানব শরীরের উপর প্রভাবের ভিত্তিতে শারীরিক ব্যায়ামকে তিনটি গ্রুপে ভাগ করা হয়:
শারীরিক সুস্থতা বজায় ও শরীরের ওজনের ভারসাম্য রাখার ক্ষেত্রে ব্যায়াম গুরুত্বপূর্ণ ভূমিকা রাখতে সক্ষম। এছাড়া শরীরের হাড়ের দৃঢ়তা বজায় রাখা, মাংসপেশীর সবলতা এবং অঙ্গপ্রত্যঙ্গসমূহের স্বাভাবিক চলনক্ষমতা বজায় রাখতে ব্যায়াম উল্লেখযোগ্য ভূমিকা রাখে। শরীর ও মনস্তত্ত্বের সার্বিক সুস্থ্যতা বজায়, অস্ত্রপ্রচারকালীন ঝুকি হ্রাস, রোগ প্রতিরোধ ক্ষমতা বৃদ্ধিতে ব্যায়ামের ইতিবাচক ভূমিকা প্রমাণিত হয়েছে। ব্যায়াম করার সময় শরীরের বিভিন্ন মাংসপেশীর সংকোচন ঘটে, এসময় মাইয়োকিন নামের এক জাতীয় রাসায়নিক প্রদার্থ শরীরে নিঃসৃত হয় যা নতুন টিস্যুর উৎপাদনে, টিস্যুর মেরামত এবং প্রদাহী রোগসমূহের ঝুঁকি হ্রাসের ক্ষেত্রে ভূমিকা রাখে।
শারীরিক ব্যায়াম শরীরে করটিসলের মাত্রা নিয়ন্ত্রণ করে, করটিসল বিভিন্ন শারীরিক সমস্যার জন্য দায়ী। ব্যায়াম থুতুতে নাইট্রাইটের মাত্রা বৃদ্ধি করে, এটি নাইট্রিক অক্সাইডে পরিবর্তিত হয় ফলে শরীরের কাজ করার ক্ষমতা বৃদ্ধি পায়। অ্যাথলেটদের থুতুতে নাইট্রিক অক্সাইডের মাত্রা দ্বারা তাদের প্রশিক্ষণের অবস্থা নির্ণয় করা হয়।
খাওয়ার আগে সহনশীলতা বৃদ্ধিকারী ব্যায়ামসমূহ রক্তে গ্লুকোজের মাত্রা হ্রাস করে। বিশ্ব স্বাস্থ্য সংস্থার মতে, শারীরিক ব্যায়ামের অভাব হৃদরোগের প্রবণতা ১৭% বৃদ্ধি করে, বার্ধক্য অর্জন ত্বরাণ্বিত করে এবং স্তন ক্যান্সার ও কোলন ক্যান্সারের ঝুঁকি ১০% বৃদ্ধি করে।
সবাত ও অবাত, দুই ধরণের ব্যায়ামই হৃদযন্ত্রের সক্ষমতা বৃদ্ধি করে। ব্যায়ামের কারণে হৃদযন্ত্রের প্রাচীরের পুরুত্ব বৃদ্ধি পায়, যা শরীরের জন্য উপকারী।
ব্যায়ামের কারণে সব মানুষ সমান উপকৃত হয় না। তবে স্বাভাবিকভাবে প্রায় সবারই ব্যায়ামের কারণে শারীরিক সহনশীলতা বৃদ্ধি পায়, বিশেষ করে সবাত ব্যায়ামের ফলে। এর ফলে অক্সিজেন গ্রহণের মাত্রাও বৃদ্ধি পায়। এসমস্ত উপকারের সাথে সঠিক পুষ্টি গ্রহণও সম্পর্কিত। ব্যায়ামের কারণে শরীরের সার্বিক অবস্থার উন্নতি মানুষভেদে বিভিন্ন – এটা অ্যাথলেটদের সাথে সাধারণ মানুষদের অন্যতম বড় শারীরবৃত্তীয় পার্থক্য। গবেষণায় দেখা গেছে মধ্য বয়সে নিয়মিত ব্যায়ামের কারণে পরবর্তিতে শারীরিক কার্যক্ষমতা বৃদ্ধি পায়।
প্রথম লক্ষ্মণ শেখর
প্রথম লক্ষ্মণ শেখর পঞ্চকোট রাজ্য শাসনকারী শেখর রাজবংশের কুড়িতম রাজা ছিলেন।
প্রথম লক্ষ্মণ শেখর পঞ্চকোট রাজ্য শাসনকারী শেখর রাজবংশের উনবিংশতম রাজা গোবিন্দ শেখরের পুত্র ছিলেন। তিনি ৬৪৯ খ্রিস্টাব্দ হতে ৬৭৬ খ্রিস্টাব্দ পর্য্যন্ত রাজ্য শাসন করেন। প্রথম জগমোহন শেখর ও অভয়নাথ শেখর নামক তাঁর দুই পুত্র ছিল।
প্রথম জগমোহন শেখর
প্রথম জগমোহন শেখর পঞ্চকোট রাজ্য শাসনকারী শেখর রাজবংশের বাইশতম রাজা ছিলেন।
প্রথম জগমোহন শেখর পঞ্চকোট রাজ্য শাসনকারী শেখর রাজবংশের একুশতম রাজা প্রথম লক্ষ্মণ শেখরের পুত্র ছিলেন। তিনি ৬৭৬ খ্রিস্টাব্দ হতে ৭১৪ খ্রিস্টাব্দ পর্য্যন্ত রাজ্য শাসন করেন। বিক্রম শেখর নামক তাঁর এক পুত্র ছিল।
কল্পা
কল্পা শতদ্রু নদী উপত্যকায় কিন্নর জেলার, রিকং পিওর ওপরে একটি ছোট শহর। এটি উত্তর ভারতের হিমাচল প্রদেশের কিন্নর জেলার অন্তর্ভুক্ত। কিন্নরী জনগন এখানে বসবাস করেন এবং অঞ্চলটি আপেল বাগানের জন্য বিখ্যাত। আপেল এখানকার প্রধান অর্থকরী ফসল। স্থানীয় বাসিন্দারা হিন্দুধর্ম এবং বৌদ্ধধর্মে বিশ্বাসী। কল্পায় অনেক মন্দির হিন্দু ও বৌদ্ধ দেব-দেবীর উভয়কে উত্সর্গীকৃত। কল্পায় সাক্ষরতার হার প্রায় ৮৩.৭৫%। বিখ্যাত সঙ্গীত পরিচালক সুরেন্দর নেগী কল্পার মানুষ। ভারতের সর্বপ্রথম ভোটার শ্যাম শরণ নেগীও কল্পার মানুষ।
কল্পার অবস্থান . এখানকার গড় উচ্চতা ২,৯৬০ মিটার(৯,৭১১ ফুট)। কিন্নর জেলায় সিমলার থেকে ২৬৫কিমি(১৬৫ মিটার) পেড়িয়ে,২২নম্বর জাতীয় সড়কের ওপর কিন্নর কৈলাশের তুষারাবৃত পরিসরের গোড়ায় অবস্থিত।শিবলিঙ্গ পর্বত ২০,০০০ ফুটে উদিত (৬০০০ মিটার)। কল্পায় প্রচুর আপেল ফলের বাগান,পাইন বাদাম বন এবং রাজকীয় দেবদারু গাছ আছে।এটি রিকং পিও শহরের উপরে অবস্থিত, যেটি কিন্নর জেলার সদর দপ্তর এবং এখানে একটি একশো বছরের পুরানো বৌদ্ধ বিহার আছে। 
কল্পার সমস্ত এলাকা উচ্চ উচ্চতার কারণে,একটি শীতপ্রধান আবহাওয়া উপভোগ করে। মে থেকে অক্টোবর দীর্ঘ শীতকাল, সক্ষিপ্ত গ্রীষ্মকাল(জুন থেকে সেপ্টেম্বর)। তাপমাত্রা শীতকালে যখন হিমাঙ্কর নীচে, -১৫ ডিগ্রী থেকে -২০ ডিগ্রীর কাছাকাছি যায় তখন মোটা ও ভারী গরম জামাকাপড়ের প্রয়োজন হয়।
তিব্বতী বৌদ্ধ ধর্মের পরে হিন্দুধর্ম এই জেলার প্রধান ধর্ম । এই দুই ধর্ম দেশজ ধর্মীয় পরমানন্দ চর্চার সাথে ধর্মীয় দুই ধারাকে একসাথে মিশিয়েছেন।
বিক্রম শেখর
বিক্রম শেখর পঞ্চকোট রাজ্য শাসনকারী শেখর রাজবংশের বাইশতম রাজা প্রথম জগমোহন শেখরের পুত্র ছিলেন। তিনি ৭১৪ খ্রিস্টাব্দ হতে ৭৪৯ খ্রিস্টাব্দ পর্য্যন্ত রাজ্য শাসন করেন। শিখরেন্দ্র শেখর, ধনঞ্জয় শেখর ও ব্রজমোহন শেখর নামক তাঁর তিন পুত্র ছিল।
শিখরেন্দ্র শেখর
শিখরেন্দ্র শেখর পঞ্চকোট রাজ্য শাসনকারী শেখর রাজবংশের চব্বিশতম রাজা ছিলেন।
শিখরেন্দ্র শেখর পঞ্চকোট রাজ্য শাসনকারী শেখর রাজবংশের তেইশতম রাজা বিক্রম শেখরের পুত্র ছিলেন। তিনি ৭৪৯ খ্রিস্টাব্দ হতে ৭৭১ খ্রিস্টাব্দ পর্য্যন্ত রাজ্য শাসন করেন। দুর্য্যোধন শেখর নামক তাঁর এক পুত্র ছিল।
দুর্য্যোধন শেখর
দুর্য্যোধন শেখর পঞ্চকোট রাজ্য শাসনকারী শেখর রাজবংশের পঁচিশতম রাজা ছিলেন।
দুর্য্যোধন শেখর পঞ্চকোট রাজ্য শাসনকারী শেখর রাজবংশের চব্বিশতম রাজা শিখরেন্দ্র শেখরের পুত্র ছিলেন। তিনি ৭৭১ খ্রিস্টাব্দ হতে ৭৮৫ খ্রিস্টাব্দ পর্য্যন্ত রাজ্য শাসন করেন। প্রথম হরিশচন্দ্র শেখর ও কাশীনাথ শেখর নামক তাঁর দুই পুত্র ছিল।
প্রথম হরিশচন্দ্র শেখর
প্রথম হরিশচন্দ্র শেখর পঞ্চকোট রাজ্য শাসনকারী শেখর রাজবংশের ছাব্বিশতম রাজা ছিলেন।
প্রথম হরিশচন্দ্র শেখর পঞ্চকোট রাজ্য শাসনকারী শেখর রাজবংশের পঁচিশতম রাজা দুর্য্যোধন শেখরের পুত্র ছিলেন। তিনি ৭৮৫ খ্রিস্টাব্দ হতে ৮১৫ খ্রিস্টাব্দ পর্য্যন্ত রাজ্য শাসন করেন। প্রথম বৈদ্যনাথ শেখর, বিক্রম শেখর ও উমরাও শেখর নামক তাঁর তিন পুত্র ছিল।
প্রথম বৈদ্যনাথ শেখর
প্রথম বৈদ্যনাথ শেখর পঞ্চকোট রাজ্য শাসনকারী শেখর রাজবংশের সাতাশতম রাজা ছিলেন।
প্রথম বৈদ্যনাথ শেখর পঞ্চকোট রাজ্য শাসনকারী শেখর রাজবংশের ছাব্বিশতম রাজা প্রথম হরিশচন্দ্র শেখরের পুত্র ছিলেন। তিনি ৮১৫ খ্রিস্টাব্দ হতে ৮৩২ খ্রিস্টাব্দ পর্য্যন্ত রাজ্য শাসন করেন। পীতাম্বর শেখর ও প্রথম রাঘব শেখর নামক তাঁর দুই পুত্র ছিল।
প্রথম রাঘব শেখর
প্রথম বৈদ্যনাথ শেখর পঞ্চকোট রাজ্য শাসনকারী শেখর রাজবংশের আঠাশতম রাজা ছিলেন।
প্রথম বৈদ্যনাথ শেখর পঞ্চকোট রাজ্য শাসনকারী শেখর রাজবংশের সাতাশতম রাজা প্রথম বৈদ্যনাথ শেখরের কনিষ্ঠ পুত্র ছিলেন। জ্যেষ্ঠ ভ্রাতা পীতাম্বর শেখর অল্প বয়সে মৃত্যুবরণ করায় পিতার মৃত্যুর পর তিনি সিংহাসন লাভ করেন। তিনি ৮৩২ খ্রিস্টাব্দ হতে ৮৭৩ খ্রিস্টাব্দ পর্য্যন্ত রাজ্য শাসন করেন। প্রভুনাথ শেখর নামক তাঁর এক পুত্র ছিল।
প্রভুনাথ শেখর
প্রভুনাথ শেখর পঞ্চকোট রাজ্য শাসনকারী শেখর রাজবংশের উনত্রিশতম রাজা ছিলেন।
প্রভুনাথ শেখর পঞ্চকোট রাজ্য শাসনকারী শেখর রাজবংশের আঠাশতম রাজা প্রথম রাঘব শেখরের পুত্র ছিলেন। তিনি ৮৭৩ খ্রিস্টাব্দ হতে ৮৮৬ খ্রিস্টাব্দ পর্য্যন্ত রাজ্য শাসন করেন। সহদেব শেখর নামক তাঁর এক পুত্র ছিল।
সহদেব শেখর
সহদেব শেখর পঞ্চকোট রাজ্য শাসনকারী শেখর রাজবংশের ত্রিশতম রাজা ছিলেন।
সহদেব শেখর পঞ্চকোট রাজ্য শাসনকারী শেখর রাজবংশের উনত্রিশতম রাজা প্রভুনাথ শেখরের পুত্র ছিলেন। তিনি ৮৮৬ খ্রিস্টাব্দ হতে ৯১২ খ্রিস্টাব্দ পর্য্যন্ত রাজ্য শাসন করেন। পৃথ্বীনাথ শেখর, মুকুন্দ শেখর, হরিশচন্দ্র শেখর, রুদ্রনাথ শেখর ও বৈজনাথ শেখর নামক তাঁর পাঁচ পুত্র ছিল।
রামচন্দ্র দাস পরমহংস
রামচন্দ্র দাস পরমহংস (১৯১৩-২০০৩) ছিএন অযোধ্যার রাম জন্মভূমি ন্যাসের প্রধান।তাঁর প্রকৃত নাম চন্দ্রেশ্বর তিওয়ারি। তিনি অধুনা ভারতের বিহার রাজ্যের এক ধর্মনিষ্ঠ ব্রাহ্মণ পরিবারে জন্মগ্রহণ করেছিলেন। তাঁর মৃত্যুর পর ধরম দাস তাঁর স্থলে রাম জন্মভূমি আন্দোলনের নেতা হন।
পৃথ্বীনাথ শেখর
পৃথ্বীনাথ শেখর পঞ্চকোট রাজ্য শাসনকারী শেখর রাজবংশের একত্রিশতম রাজা ছিলেন।
পৃথ্বীনাথ শেখর পঞ্চকোট রাজ্য শাসনকারী শেখর রাজবংশের ত্রিশতম রাজা সহদেব শেখরের পুত্র ছিলেন। তিনি ৯১২ খ্রিস্টাব্দ হতে ৯২৫ খ্রিস্টাব্দ পর্য্যন্ত রাজ্য শাসন করেন। কীর্ত্তিনাথ শেখর নামক তাঁর এক পুত্র ছিল।
কীর্ত্তিনাথ শেখর
কীর্ত্তিনাথ শেখর পঞ্চকোট রাজ্য শাসনকারী শেখর রাজবংশের বত্রিশতম রাজা ছিলেন।
কীর্ত্তিনাথ শেখর পঞ্চকোট রাজ্য শাসনকারী শেখর রাজবংশের একত্রিশতম রাজা পৃথ্বীনাথ শেখরের পুত্র ছিলেন। তিনি ৯২৫ খ্রিস্টাব্দ হতে ৯৫০ খ্রিস্টাব্দ পর্য্যন্ত রাজ্য শাসন করেন। তিনি পঞ্চকোট পাহাড়ের পাদদেশে পরিখা পরিবেষ্টিত সুবিশাল গড় পঞ্চকোট দুর্গ নির্মাণ করেন, যা বর্তমানে ধ্বংসস্তূপে পরিণত হয়েছে। অভয়নাথ শেখর নামক তাঁর এক পুত্র ছিল।
অভয়নাথ শেখর
অভয়নাথ শেখর পঞ্চকোট রাজ্য শাসনকারী শেখর রাজবংশের তেত্রিশতম রাজা ছিলেন।
অভয়নাথ শেখর পঞ্চকোট রাজ্য শাসনকারী শেখর রাজবংশের বত্রিশতম রাজা কীর্ত্তিনাথ শেখরের পুত্র ছিলেন। তিনি ৯৫০ খ্রিস্টাব্দ হতে ৯৬৬ খ্রিস্টাব্দ পর্য্যন্ত রাজ্য শাসন করেন। ত্রিলোচন শেখর, বিহারীনাথ শেখর ও হরিনাথ শেখর নামক তাঁর তিন পুত্র ছিল।
মৃণালিনী দত্ত মহাবিদ্যাপীঠ
মৃণালিনী দত্ত মহাবিদ্যাপীঠ ভারতের পশ্চিমবঙ্গের উত্তর ২৪ পরগণা জেলার একটি উচ্চ শিক্ষা প্রতিষ্ঠান। এই কলেজটি পশ্চিমবঙ্গ রাষ্ট্রীয় বিশ্ববিদ্যালয়ের অধীর্ভূক্ত। কলেজটি ১৯৬৪ সালে প্রতিষ্ঠিত এবং কিছুদিন পূর্বেই কলেজটি ৫০ বছর পূর্ণ করেছে।
মৃণালিনী দত্ত মহাবিদ্যাপীঠ ভারতের পশ্চিমবঙ্গের রাজ্যের উত্তর ২৪ পরগণা জেলার বিরাটী অঞ্চলে অবস্থিত।
এই মহাবিদ্যালয়ে কলা, বিজ্ঞান এবং বাণিজ্য - এই তিনটি বিভাগেই পড়ানো হয়। এই কলেজে "বাংলা ভাষা ও সাহিত্য" বিভাগে স্নাতকোত্তর স্তরে পড়ানোর ব্যবস্থা চালু রয়েছে।
কলেজটিতে প্রায় ৫০,০০০ বইয়ের একটি লাইব্রেরি রয়েছে। ছাত্রছাত্রীদের সুবিধার জন্য এখানে রয়েছে NSS Unit।